Berdasarkan Kisah Benar, Filem ‘Ayla The Daughter Of War’ Yang Menyayat Hati Ini Jadi Bualan Netizen

Ketika ini, pasti pengguna TikTok sering melihat video yang memaparkan babak-babak dalam filem dan dokumentari Ayla The Daughter Of War. Menjadi bualan ramai, Ayla The Daughter Of War adalah berdasarkan kisah benar dimana ia berlaku ketika peperangan antara Korea Selatan dan Korea Utara, lalu Turki menjadi pihak ketiga atara peperangan kedua negara yang diutus oleh PBB.

Sedikit sinopsis, seorang tentera dari Turki bernama Suleyman telah menjumpai seorang gadis kecil disamping orang tuanya yang meninggal akibat peperangan. Disebabkan berasa kasihan, Suleyman mengajak gadis kecil itu pergi bersamanya dan berjanji tidak akan meninggalkan gadis tersebut.

Ayla the daughter of war #moviescene #turkish #devil #fypシ゚viral

Sape je yang tak nangis biler tengok cerita ni kannnn😭 #ayla #aylathedaughterofwar #turkishmovie #turkish #fyp #fypシ

Balas kepada @mamaaaafeeya sad and happy ending are both 😭 selamat menonton. Boleh search di YouTube Ayla: the daughter of war #fyp

♬ bunyi asal – Boongalarangan – Boongalarangan

Suleyman menamakan gadis kecil itu sebagai Ayla dan menjaganya dengan penuh kasih sayang di kem tentera. Hubungan mereka semakin erat dan Suleyman tidak pernah meninggalkan Ayla. Akan tetapi, Suleyman dan tentera yang lain perlu pulang ke Turki dan pelbagai usaha telah dilakukan oleh Suleyman untuk membawa Ayla pulang bersamanya tetapi peraturan tidak membenarkannya.

Maka, terpisahlah Suleyman dan Ayla tetapi Suleyman berjanji akan kembali untuk membawa Ayla pulang ke Turki kelak. Selepas 60 tahun terpisah, akhirnya usaha Suleyman menjejaki Ayla berhasil atas bantuan beberapa pihak dan Suleyman kembali bertemu dengan Ayla di usia yang sudah tidak muda lagi.

Menjengah ke ruangan komen, rata-rata netizen mengesyorkan untuk menonton filem yang bermain dengan emosi ini. Para netizen juga mengatakan bahawa filem ini sedih dan melihat dokumentari yang memaparkan individu sebenar lagi membuatkan air mata jatuh berjurai.

Bukan itu sahaja, para netizen juga mengatakan filem ini penuh dengan nilai-nilai murni dan kasih sayang yang pastinya membuatkan ramai berasa tersentuh. Malah, disebabkan ia berdasarkan kisah benar makan ramai orang akan ketahui sejarah berkaitan perang yang berlaku sekitar tahun 1950 dimana Korea Utara menyerang Korea Selatan.

Bagi anda yang belum menonton filem atau dokumentari Ayla The Daughter Of War ini, anda bolehlah tonton untuk menyaksikan sendiri kasih sayang antara Suleyman dan Ayla ini. Selamat menonton!

Sementara itu, kami kongsikan beberapa artikel yang sedang ‘trending’ di The Vocket pada pautan di bawah ini.

Miliki Wajah Yang Kacak, Segelintir Pengguna TikTok Mahu Pesalah Ini Diberi Peluang Kedua

‘Ruqyah’ Wanita Dirasuk, Gelagat Lucu Jin Masuk Islam Ini Tarik Perhatian Netizen


Berdasarkan Kisah Benar, ‘Jungle’ Mengisahkan Seorang Backpacker Yang Terperangkap Dalam Hutan Bolivia

Berdasarkan sebuah kisah benar pada tahun 1980-an, Jungle memaparkan Radcliffe yang memainkan watak sebagai seorang backpacker warga Israel Yossi Ghinsberg. Dia telah terpisah dengan rakan-rakannya selepas rakit yang dinaiki terbabas dan terperangkap jauh ke dalam hutan Bolivia yang penuh misteri. Jungle bakal ditayangkan pada 3 Ogos 2017.


15 Tahun ‘Menganggur’, Lelaki Ini Masih Lagi Terima Gaji Penuh Dari Tempat Kerja Lamanya

Sering kali apabila seseorang berhenti bekerja di sesebuah tempat, maka gaji individu tersebut juga bakal ditamatkan. Namun, lain ceritanya dengan seorang lelaki di Hospital Ciaccio, Catanzaro yang terletak di selatan Itali yang didakwa masih lagi menerima gaji meskipun sudah tidak bekerja.

Lebih mengejutkan, lelaki ini dikatakan sudah tidak lagi bekerja sejak 15 tahun lalu namun masih lagi menerima gaji penuh.

Menerusi laporan yang dikeluarkan BBC, lelaki tersebut kini disiasat berikutan terlibat dengan penipuan, pemerasan dan penyalahgunaan jawatan. Berdasarkan kiraan, lelaki ini sudah berjaya mengumpul gaji sebanyak €538,000 (RM2.67 juta) sepanjang 15 tahun tidak bekerja.

Difahamkan, lelaki berkenaan pernah mengancam pengurus supaya tidak membuat laporan tatatertib terhadapnya sekaligus membolehkan beliau ‘menganggur’ namun masih menerima gaji penuh.

Beliau kini berada dalam siasatan polis selepas tindakan beliau telah berjaya dihidu pihak risikan polis berikutan masalah penipuan dan ketidakhadiran.

Walau bagaimanapun, sememangnya agak ironi untuk seseorang individu menerima gaji penuh sepanjang tempoh menganggur dan mulai ‘disedari’ 15 tahun selepas kali terakhir bekerja.

Peguam ini jelaskan mengapa terdapat perbezaan layanan buat individu yang melanggar SOP. Klik pautan di bawah untuk mengetahui dengan lebih lanjut.

Peguam Ini Jelaskan Mengapa Wujud Perbezaan ‘Layanan’ Buat Individu Yang Melanggar SOP

Hadiahkan Kereta Untuk Ibu Bapa, Netizen Pertikai Pemilik Butik Fesyen Ini Peroleh Kebenaran Merentas Negeri


Berdasarkan Kisah Benar, Lelaki Ini Dakwa Temui Lokasi Sebenar Filem KKN Desa Penari

Sebuah filem seram baharu dari Indonesia, KKN Desa Penari telah jadi bualan netizen Indonesia dan juga Malaysia baru-baru ini. Filem KKN Desa Penari ini telah berjaya pecah panggung.

Untuk pengetahuan anda, filem KKN Desa Penari ini berdasarkan kisah sebenar yang berlaku kepada sekumpulan pelajar pada tahun 2009 yang perlu menyiapkan tugas Kerja Kuliah Nyata (KKN) mereka di sebuah perkampungan terpencil di dalam hutan.

Oleh itu, para penonton yang telah menonton filem KKN Desa Penari ini tertanya-tanya dimana lokasi sebenar penggambaran filem tersebut, sama ada ia berada di lokasi sebenar kejadian atau sebaliknya.

Malah, banyak khabar angin dan dakwaan daripada netizen mengatakan lokasi sebenar penggambaran filem itu dijalankan di daerah Banyuwangi, iaitu sebuah perkampungan yang terletak di kawasan timur dari Pulau Jawa.

Menurut laporan, sebuah saluran YouTube telah menyiarkan video keadaan perkampungan yang didakwa lokasi sebenar kejadian dimana kampung itu terlihat sepi di tengah hutan.

Pemilik video berkenaan, Sultoni Irsyah mengatakan bahawa dia mengalami sedikit kesulitan untuk tiba di lokasi itu, sehingga terpaksa meredah laluan jalan yang sempit hingga meredah hutan.

Dia juga mendakwa menjumpai sejumlah penduduk yang bilangannya tidak ramai, sebelum menemui binaan rumah yang sudah tidak didiami lagi serta dipenuhi semak-samun serta tidak ada seorang pun yang tinggal di kawasan itu.

Disebabkan pengalaman mistik ini memberikan kesan kepada pelajar asal yang berhadapan dengan kisah mistik tersebut, maka mereka meminta pihak produksi filem agar tidak mendedahkan identiti mereka dan lokasi kejadian mistik tersebut.

Lantaran itu, bilangan pelajar, nama asal serta lokasi yang digunakan di dalam filem KKN di Desa Penari ini bukanlah nama sebenar. Malah, nama lokasi di dalam filem ini ditutup sebagai tanda penghormatan kepada pelajar tersebut.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah.

Video ‘Tour’ Ke Rumah Sebenar Pengabdi Setan Di Indonesia Buat Netizen Seram Sejuk

‘Nasib Baik Bomba Cepat’ – Aduan Pelajar Didakwa Tidak Diendahkan Pihak Universiti Buat Netizen Berang

Berhabis RM37,903 Untuk ‘Make Up’ Bezza, Perkongsian Kos Modifikasi Pemuda Ini Cetus Pertikaian Ramai


Berdegil Tidak Mahu Jual Tanah, Rumah Lelaki Ini Ibarat ‘Up’ Di Dunia Sebenar

Umum mengetahui bahawa pemaju perumahan masa kini berebut-rebut untuk membina bangunan perumahan ‘pencakar langit’ bagi menampung bilangan kepadatan penduduk yang ramai di bandar.

Berikutan itu, ada kalanya pemaju terpaksa mengambil sebahagian bidang tanah milik penduduk asal sekiranya ruang untuk membina perumahan tidak mencukupi. Pampasan wang tunai akan diberikan kepada pemilik asal tanah sebagai permulaan modal untuk mereka membeli rumah di kawasan baru.

Seperti yang diketahui, Singapura merupakan negara paling kecil di Asia dan konsep perumahan ‘pencakar langit’ adalah sesuai untuk menampung kepadatan penduduknya. Namun, tahukah anda akan kisah dua orang penduduk Singapura yang enggan menjualkan kawasan rumah teresnya kepada pemaju kondominium walaupun mereka ditawarkan dengan nilai pampasan yang tinggi?

Jika kita imbas kembali babak dalam filem animasi Disney Up (2009) di mana ia mengisahkan seorang lelaki tua bernama Carl yang tinggal di sebuah rumah kecil serta disekelilingi dengan bangunan perumahan ‘pencakar langit’. Disebabkan rumah tersebut dipenuhi nostalgia bersama isterinya, Carl tidak mahu menjualnya walaupun pihak pemaju menawarkan pampasan yang lumayan.

Hakikatnya, bukan sahaja sebagai kisah dalam filem animasi, realitinya isu sebegini juga wujud dalam alam nyata apabila dikatakan seorang lelaki bernama Goh, 60 tahun, yang enggan sekali menjualkan rumah teresnya yang terletak di Jalan Guillemard, Lorong 28 Geylang, Singapura kepada pemaju kondominium Noma di bawah syarikat Macly Group.

Beberapa tahun ini, dikatakan kawasan perumahan di situ berpotensi untuk mendapat sambutan daripada para pembeli dengan anggaran nilai keuntungan yang sangat tinggi.

Walaupun ditawarkan dengan nilai pampasan yang tinggi, Encik Goh yang berkerja sebagai peniaga kecil masih lagi dengan pendiriannya dengan tidak menjual rumah teresnya kepada pemaju kondominium berkenaan.

“Mendiang ibu saya yang membeli rumah pusaka ini dan saya akan terus menjaga rumah ini bersama kakak saya sampai ke akhir hayat kami,” ujar Encik Goh semasa ditemu ramah oleh wartawan akhbar Mandarin tempatan.

Encik Goh membuka rahsianya di mana ini merupakan kali kedua dia dilamar oleh pihak pemaju perumahan untuk memujuknya supaya menjual rumah teresnya itu. Encik Goh sebelum ini mempunyai sebuah lagi rumah yang sudah dijual dan menjadi sebahagian kawasan kondominium La Brisa.

“Sebelum ini saya mempunyai dua buah rumah dan salah satunya terletak di Lorong 20 Geylang telah saya jualkan kepada pihak pemaju kondominium La Brisa sepuluh tahun yang lalu,” jelas Encik Goh.

“Kali ini saya tidak akan menjual rumah pusaka ini kerana ia milik saya bersama kakak. Lagipun, sekarang ini amatlah susah untuk menemui rumah jenis teres di Singapura. Bagi saya ia something valueable yang tidak boleh dijual sampai bila-bila walaupun nilai pampasan yang tinggi ditawarkan,” tambah Encik Goh.

Tidak cukup dengan sikap keras hati Encik Goh yang enggan menjual rumahnya kepada pemaju kondominium Noma, dikhabarkan juga ada seorang pemilik rumah ibadat agama Buddha di kawasan itu juga yang enggan menjual tanahnya kepada pemaju kondominium tersebut.

Seorang wanita telah ditugaskan sebagai penjaga rumah berkenaan dan dia menjelaskan bahawa rumah beribat tersebut hanya terbuka kepada ahli keluarga dan kenalan yang rapat dengan pemilik. Namun pemilik tidak menjelaskan mengapa dia masih tidak mahu menjual rumah tersebut kepada pemaju kondominium Noma.

Dijangkakan pada 2023, proses pembinaan kondominium Noma akan siap sepenuhnya. Sebanyak 50 unit kondominium jenis satu ruang tamu dan dua bilik tidur akan dibina. Jika Macly Group berjaya memujuk kedua-dua pemilik rumah teres tersebut, sebanyak tambahan 20 unit lagi kondominum Noma boleh dibina di situ.

Dikhabarkan kawasan rumah beribadat Buddha tersebut terletak di dalam kawsan kondominium Noma. Rumah Encik Goh pula terletak bersebelahan kondominium tersebut dan tersepit dengan satu lagi bangunan disebelahnya. Walaupun kawasan rumah mereka semakin dihimpit dengan kepesatan pembangunan, mereka masih lagi ingin terus tinggal di situ.

“Saya akan terus tinggal di sini sambil menjaga laman bunga-bungaan yang sudah saya tanam sekian lamanya. Setiap pagi, saya akan bangun awal dan bersantai di laman sambil melihat kawasan bandar Singapura. Kicau-kicau burung jagaan saya dapat meningkatkan lagi aroma ketenangan saya di awal pagi,” Encik Goh menjelaskan rutin hariannya.

Jika anda diletakkan di tempat Encik Goh, adakah anda akan menjual rumah tersebut kepada pemilik kondominium dan berhijrah ke tempat lain? Wang boleh beli segalanya tetapi dalam kes ini, wang tidak dapat beli lot rumah Encik Goh.

Baca lagi perkongsian kami mengenai isu-isu hartanah dan perniagaan. Klik pautan di bawah untuk bacaan yang seterusnya.

‘Alstonia Hilltop Homes’ Perumahan Eksklusif Buat Warga Kota Di Sungai Buloh

Menurut Media Antarabangsa, Malaysia Negara Kedua Terbaik Untuk Anda Mulakan Perniagaan

Demi Rezeki Untuk Anak Dan Keluarga, Rakyat Malaysia Jadi Gelandangan Di Singapura


Berdepan Kerugian Berpanjangan, GSC Umum Pengambilalihan Pawagam MBO

Umum mengetahui, MBO berdepan dengan pelupusan secara sukarela susulan isu aliran tunai yang berkurangan sejak Perintah Kawalan Pergerakan (PKP) tahun lalu.

Lantaran itu, lembaga pengarah MCAT Box Office Sdn Bhd meluluskan resolusi untuk meletakkan syarikat berkenaan bawah pelan pelupusan secara sukarela dengan menutup perniagaan dan menjual aset untuk membayar pemiutang.

Kini, Golden Screen Cinemas (GSC) yang dimiliki oleh PPB Group Bhd membeli majoriti aset pengendali rangkaian pawagam MBO. Dalam satu kenyataan, GSC memeterai perjanjian penjualan aset pada 23 Februari lalu bagi membeli aset berkenaan daripada MCAT Box Office Sdn Bhd dan Reel Entertainment Holdings Sdn Bhd.

Pengambilalihan itu dibuat di ketika keadaan mencabar untuk industri pawagam dimana terkesan teruk disebabkan pelaksanaan Perintah Kawalan Pergerakan (PKP) berikutan pandemik COVID-19.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah ini.

Jadi Bahan Membawang Netizen ‘Mat Salleh’, Wak Doyok Kekal Tenang Terima Kritikan

Baru Beli Kereta ‘Cash’, Kerajaan Pahang Arah Hentikan Aktiviti Lombong Emas Di Kuala Lipis

Disangka Tipu Berat Timbangan, Pembeli Ini ‘Disekolahkan’ Penjual Baja Berpendidikan PhD


Berdepan Kerugian Disebabkan COVID-19, MBO Cinemas Bakal Tutup Operasi?

Selain Golden Screen Cinemas dan TGV Cinemas, MBO Cinemas merupakan antara pawagam kegemaran ramai. Malah, MBO Cinemas adalah pawagam ketiga terbesar di Malaysia.

MBO Cinemas memiliki 27 pawagam di seluruh negara kini berdepan dengan pelupusan secara sukarela susulan isu aliran tunai akibat perintah kawalan pergerakan (PKP) yang dilaksanakan sejak Mac lalu.

Menurut laporan, lembaga pengarah MCAT Box Office Sdn Bhd meluluskan resolusi untuk meletakkan syarikat berkenaan bawah pelan pelupusan secara sukarela dengan menutup perniagaan dan menjual aset untuk membayar pemiutang.

Setakat 31 Dis 2018, jumlah aset MBO Cinema bernilai RM197.76 juta manakala liabilitinya berjumlah RM111.31 juta. Difahamkan, MBO Cinemas hanya membuka 4 pawagam miliknya ketika ini.

Kongsikan kenangan anda di MBO Cinemas jika ada. Pastinya penularan wabak COVID-19 ini memberikan kesan kepada kesemua industri dan tidak terkecuali peniagaan besar.

Sementara itu, kami kongsikan beberapa perniagaan yang terjejas disebabkan COVID-19. Klik sahaja pautan di bawah ini.

Lebih 40 Tahun Beroperasi, Holiday Inn Resort Di Pulau Pinang Bakal Ditutup

Netizen Sedih Hotel Puteri Pacific Di Johor Bahru Bakal Ditutup Selepas 29 Tahun Beroperasi

Diambang Kejatuhan, Netizen Sedih Dan Mahu Kerajaan Pertahankan Malaysia Airlines


Berdepan Kerugian Kerana COVID-19, Genting Malaysia Bakal Buang Pekerja Dan Struktur Semula Operasi

Sebelum ini, kita dikejutkan dengan beberapa hotel di Malaysia yang ditutup berikutan tiada keuntungan akibat penularan wabak pandemik COVID-19.

Nampaknya, hotel besar seperti Genting Malaysia turut terkesan dan mengalami kemerosotan perniagaan akibat pelaksanaan Perintah Kawalan Pergerakan untuk mengawal penularan wabak COVID-19.

Difahamkan, kesemua hotel resort dan kasino di Genting Highland dan resort di Langkawi dan Terengganu milik Genting telah ditutup sejak 18 Mac 2020 yang lalu. Langkah tersebut diambil oleh semua hotel di Malaysia sebagai usaha menyekat jangkitan wabak tersebut.

Disebabkan kemerosotan perniagaan, Genting Malaysia Bhd dikhabarkan akan mengurangkan pekerja dan menstruktur semula operasinya. Menurut naib presiden kanan Genting, Quan Cher Siong berkata, syarikat itu perlu menstruktur semula operasinya di Malaysia dengan memberhentikan lebihan pekerja serta menawarkan skim pemberhentian kerja sukarela dan bersama.

Tambahnya lagi, operasi perniagaan Genting akan berdepan kesukaran dan cabaran ketika dimulakan semula untuk mencapai tahap keuntungan seperti sebelum tercetusnya pandemik tersebut.

Dalam laporan suku tahunan kepada pasaran saham pada Khamis, Genting Malaysia melaporkan kerugian bersih sebanyak RM417.96 juta akibat gangguan ke atas operasi perniagaannya di seluruh dunia.

Tidak dapat dinafikan bahawa industri pelancongan dan perhotelan yang pertama terkesan kerana COVID-19 serta industri terakhir yang akan pulih. Klik pautan di bawah untuk baca lebih lanjut tentang hotel yang terpaksa ditutup berikutan COVID-19.

Jazz Hotel Di Pulau Pinang Muncul Hotel Terawal Negara Ditutup Berikutan COVID-19

Selepas Jazz Hotel, G City Club Hotel Yang Beroperasi Selama 10 Tahun Pula Ditutup

Pemandu Pelancong Tempatan Luah Perasaan Hilang Punca Pendapatan Kesan COVID-19


Berdepan Kerugian, Lebih 20 Agensi Pelancongan Langkawi Umum ‘Gulung Tikar’

Sebelum ini, lebih 204 syarikat berkaitan industri hotel dan resort menamatkan perniagaan sejak Mac hingga Oktober tahun lalu. Terbaharu, sebanyak 23 agensi pelancongan Pulau Langkawi terpaksa menamatkan operasi mereka berikutan keadaan industri yang semakin ‘tenat’.

Menurut Ketua Pegawai Eksekutif Persatuan Pelancongan Langkawi (LTA), Zainudin Kadir, semua agensi pelancongan itu menutup operasi dengan tidak memperbaharui lesen pengendali pelancongan mereka disebabkan pelaksanaan perintah kawalan pergerakan menyukarkan untuk syarikat pengendali pelancongan tetap bertahan.

Tambahnya, agensi pelancongan mengalami kerugian disebabkan kemerosotan kehadiran pelancong. Difahamkan kini sebanyak 113 agensi pelancongan yang masih kekal bertahan walaupun kebanyakannya dalam keadaan tenat.

Jika PKP dilanjutkan lebih lama, beliau tidak menolak kemungkinan lebih banyak agensi pelancongan akan ‘gulung tikar’ terutama sekali jika tidak menerima sebarang bantuan kewangan sepanjang tempoh pandemik ini. Apakah pendapat anda akan isu ini?

Sementara itu, kami kongsikan beberapa artikel berkaitan industri pelancongan pada pautan di bawah.

Industri Pelancongan ‘Tenat’, 204 Syarikat Perhotelan Dan Resort Gulung Tikar?


Berdepan Krisis Hutang, iflix Bakal Dijual Ke Syarikat Dari China?

iflix merupakan antara platform penstriman video yang menjadi pilihan ramai orang. Akan tetapi, iflix dikatakan sedang menghadapi krisis hutang dan sedang mencari pembeli untuk pesaingnya.

Malah, pihak iflix juga telah melantik pakar distressed asset dalam lembaga pengarah selepas dua pengasas iflix telah meninggalkan iflix. Menurut laporan Nikkei, antara pembeli yang berpotensi untuk membeli platform berkenaan adalah dari China dan mungkin dijual hujung bulan ini.

Untuk pengetahuan anda, pengerusi iflix, Patrick Grove dan pengasas bersama iflix, Luke Elliot telah meninggalkan barisan lembaga pengarah pada April yang lalu. Dalam ketika itu, iflix juga dikatakan telah kurangkan tenaga kerja iaitu kurang dari 65 orang sebagai usaha mengurangkan kos operasi.

Perkara itu berlaku kerana tarikh pembayaran hutang makin menghampiri iaitu pada 31 Julai 2020. Difahamkan, iflix berdepan krisis hutang dengan mencatatkan kerugian bersih sebanyak USD158.1 juta (~RM675 juta) pada tahun 2018 dan pada tahun 2019 mempunyai modal kerja negatif sebanyak USD77.7 juta (~RM331 juta).

Ketika ini, platform ini tersedia di 13 pasaran di Asia termasuklah Malaysia, Indonesia, Filipina dan Thailand, dan masih belum mengumumkan sama ada telah menerima sebarang suntikan dana baharu daripada pelabur.

Sementara itu, kami kongsikan beberapa drama bersiri yang anda boleh lihat di iflix. Klik sahaja pautan di bawah.

10 Drama Bersiri Terbaik Yang Anda Boleh Tonton Di iflix

iflix Sedia Lepaskan Pekerja Untuk Kurangkan Kos Operasi Berikutan COVID-19

iflix Tawarkan Tontonan Percuma Buat Para Pelanggan


Berdepan Masalah, Ernie Dan Syamel Terpaksa Jual Kedai Makan Selepas Beberapa Bulan Beroperasi

Baru sahaja dibuka pada Disember tahun lalu, pasangan selebriti Ernie Zakri dan Syamel memaklumkan kedai makan milik mereka Se-Table yang terletak di Platinum Walk, Setapak telah pun dijual.

Menurut sumber, keputusan untuk menjual kedai makan tersebut diambil oleh Ernie dan Syamel bukan disebabkan terjejas susulan Perintah Kawalan Pergerakan (PKP) tetapi berdepan masalah dengan rakan kongsi.

Syamel dalam satu kenyataan mengatakan bahawa tiada persefahaman menjadi punca kedai tersebut dijual. Malah, kini Syamel dan Ernie sudah tidak ada kaitan dengan perniagaan itu dan Kafe Setable sudah berpindah milik.

Walaupun aktiviti seni terpaksa dihentikan Ernie mengatakan dia dan suami tidak terjejas teruk memandangkan ada perniagaan lain. Kini mereka memberi tumpuan kepada perniagaan keropok lekor yang diusahakan.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah ini.

Didakwa Tidak Ikut SOP, Netizen Kurang Senang Dengan Program Hiburan Libatkan 50 Juri

Bakal Disiasat Kerana Dakwaan Langgar SOP, Tayangan Program Hiburan Ini Dihentikan Sementara

Peminat Sebak Dan Sedih Tonton Sedutan Episod Terakhir Lee Kwang Soo Dalam Running Man


Berdepan Masalah Kad Kredit Disekat, Ribuan Pelancong Rusia Bergelut Tinggalkan Thailand

Peperangan antara Rusia dan Ukraine yang berlaku beberapa minggu lalu bukan sahaja mengorbankan nyawa serta memusnahkan beberapa bandar sekitar Ukraine, malah turut memberi kesan besar khususnya buat rakyat Rusia. Pelbagai sekatan telah dikenakan buat rakyat Rusia dari negara luar sebagai tanda menolak kekejaman yang dilakukan negara berkenaan.

Sekatan yang dibuat secara tidak langsung turut membebankan rakyat Rusia termasuk yang berada di luar negara tersebut apabila dilaporkan mereka tidak lagi dapat menggunakan perkhidmatan kad kredit Mastercard dan Visa.

Terbaharu, pelancong Rusia yang berada di Thailand dilaporkan menjadi mangsa apabila lapangan terbang antarabangsa Thailand dipenuhi dengan rakyat Rusia yang bergelut untuk pulang semula ke negara mereka berikutan sekatan yang dikenakan.

Dalam pada itu, perjalanan pulang pelancong Rusia ini dilaporkan lebih sukar daripada yang dijangkakan di mana mereka bukan sahaja dikenakan sekatan ekonomi melibatkan penggunaan kad kredit malah turut melibatkan sekatan antarabangsa.

Menurut Pegawai Pihak Berkuasa Pelancongan Thailand, Chattan Kunjara Na Ayudhya, seramai 3,100 warga Rusia terperangkap di Phuket manakala lebih 2,000 berada di Samui dan bilangan yang lebih kecil berada di Krabi, Phang Nga dan Bangkok.

Difahamkan walaupun Thailand tidak menyekat penerbangan Rusia, sekatan ruang udara antarabangsa menyaksikan beberapa firma seperti Aeroflot membatalkan perkhidmatan, meninggalkan pelancong mencari laluan alternatif, seperti melalui Asia Barat dengan syarikat penerbangan yang berbeza.

Setakat ini, Presiden Persatuan Pelancong Phuket, Bhummikitti Ruktaengam, berkata pegawainya sedang mempertimbangkan untuk mengguna pakai sistem Mir iaitu struktur pemindahan dana elektronik Rusia serta mata wang digital. Dilaporkan kira-kira 23,000 warga Russia telah melancong ke Thailand pada Januari tahun menurut Kementerian Pelancongan dan Sukan negara tersebut.

Sebelum ini, dilaporkan pihak Rusia ancam tinggalkan angkasawan Amerika Syarikat di ISS berikutan sekatan ekonomi yang dikenakan.

Gara-Gara Dikenakan Sekatan Ekonomi, Rusia Ancam Tinggalkan Angkasawan Amerika Syarikat Di ISS

Rakyat Rusia Beratur Dapatkan Hidangan Terakhir McDonald’s Sebelum Ditutup Akibat Perang


Berdepan Masalah Kewangan, Stephen Chow Gadai Rumah Mewahnya Bernilai RM610 Juta Di Hong Kong

Aktor serta direktor ternama Hong Kong, Stephen Chow dilaporkan telah menggadai rumah agam miliknya yang terletak di The Peak, kawasan kejiranan termahal di Hong Kong selepas dilaporkan berdepan masalah kewangan.

Stephen Chow dilaporkan menggadai rumahnya yang terletak di 12 Pollock Path, salah satu jalan termahal di Dunia pada bulan Mac yang lalu, ketika pandemik COVID-19 memuncak di Asia.

Dilaporkan seorang pembeli telah pun berminat untuk membeli rumah tersebut. Rumah agam berkenaan mempunyai keluaran 5,711 kaki persegi dan mempunyai pemandangan cantik bandar Hong Kong dari atas bukit dan mempunyai nilai pasaran HKD 1.1 bilion (~RM610 juta).

Tetapi, Chow tidak bercadang untuk menjual rumah tersebut. Menurut laporan, rumah berkenaan adalah salah satu hartanah kegemarannya yang dibeli pada harga HKD320 juta (~RM176 juta) pada tahun 2004.

Ini bukanlah kali pertama Chow berbuat demikian dan media di Hong Kong dan China berpendapat tujuan Chow menggadai rumahnya adalah untuk mancari dana bagi menghasilkan filem baharu di masa akan datang.

Filem arahan beliau tahun lalu, New King Of Comedy tidak mendapat sambutan di China dan cuma membuat kutipan 632 juta Yuan (RM376 juta) di pasaran China berbanding filem The Mermaid tahun 2016 yang membuat kutipan sangat baik, 3.38 bilion Yuan (RM2 bilion) di China.

Stephen Chow pernah digelar ‘King Of Real Estate Speculation’ apabila bijak membuat pelaburan di Hong Kong. Sebagai contoh pada tahun 2004, beliau telah membeli satu lot kedai di Tsim Sha Tsui pada harga HKD210 juta (~RM115 juta) dan menjual semula hartanah berkenaan 6 tahun kemudian pada harga HKD320 juta (~RM176). Keuntungan dalam RM61 juta dalam masa 6 tahun sahaja.

Kemungkinan besar wang daripada rumah tersebut akan digunakan untuk penggambaran Kung Fu Hustle 2. Baca lagi pada pautan di bawah.

Stephen Chow Sahkan ‘Kung Fu Hustle 2’ Sudah Mulakan Penggambaran Selepas 15 Tahun

3 Tempat Makan Halal Yang Terbaik Di Hong Kong

Lelaki Melayu Ini Antara ‘Pewaris’ Ip Man Untuk Seni Wing Chun Di Dunia


15 Tempat Paling Mengerikan Dalam Dunia

Tempat burung bunuh diri. Tempat anjing bunuh diri. Tempat manusia bunuh diri. Tempat manusia dibunuh. Kami pun tidak menyangka tempat-tempat yang mengerikan seperti ini wujud. Ngeri dan seram, tidak diketahui mengapa sesetengah tempat umpama magnet menarik makhluk-makhluk Tuhan ini mengheret diri untuk ke sini.

Izinkan kami berkongsi 5 daripadanya dalam bentuk gambar dahulu:

Resort San Zhi yang menampilkan bangunan berbentuk UFO mula dibina pada tahun 1978. Ia dibina sebagai tempat percutian terutamanya untuk tentera-tentara U.S yang bekerja di Timur Asia. Bagaimanapun, projek ini terbengkalai pada tahun 1980 disebabkan oleh kerugian pelaburan dan beberapa kemalangan kereta yang menyebabkan kematian dan kes bunuh diri semasa pembinaan. Mengikut penduduk tempatan, ia dipercayai berlaku disebabkan tindakan pemaju memecahkan arca naga berhampiran pintu pagar resort untuk membesarkan jalan masuk ke bangunan tersebut. Ada juga yang menyatakan bahawa tapak itu merupakan bekas tanah perkuburan tentera Belanda.

Pripyat adalah sebuah bandar hantu yang ditinggalkan di utara Ukraine. Kota ini dibuka pada tahun 1970, dan diisytiharkan sebagai bandar pada tahun 1979 dengan populasi seramai 49,360. Kota Pripyat ditinggalkan pada 26 April 1986 disebabkan peristiwa Chernobyl, yang menyaksikan kebocoran dan pencemaran radioaktif dalam skala yang besar. Ferris Wheel di Taman Tema Pripyat menjadi simbol kepada peristiwa Chernobyl yang menyayat hati.

Tempat ini cantik dengan tumbuh-tumbuhan yang rendang dengan senibina gothik. Jambatan Overtoun yang terletak di Dumbarton, Scotland tidak disangka-sangka rupanya menjadi tempat membunuh diri buat anjing-anjing dengan cara melompat dari jambatan ke bawah. Sejak dari tahun 1960-an dipercayai 50 hingga 600 ekor anjing telah melompat jatuh yang menyebabkan kematian mereka. Yang peliknya, anjing-anjing ini melompat hanya dari satu belah yang sama, ketika cuaca baik, dan terjadi hanya kepada anjing berhidung panjang. Ada pemilik anjing yang tidak mengetahui tentang kejadian ini membawa anjing mereka berjalan-jalan ke sana buat pertama kali, dan tiba-tiba sahaja anjing mereka tidak bersikap seperti biasa, tidak mengendahkan pemilik dan tiba-tiba melompat ke bawah. Satu teori mengatakan kejadian ini berlaku disebabkan bau cerpelai yang kuat di bawah jambatan menarik perhatian anjing-anjing ini, menutup deria yang lain, dan menyebabkan anjing-anjing ini melompat tanpa sedar.

Aokigahara juga dikenali sebagai Suicide Forest adalah hutan yang terletak di barat laut Gunung Fuji di Jepun. Hutan ini dikaitkan dengan iblis dalam mitologi Jepun dan merupakan tempat popular untuk membunuh diri. Terdapat banyak papan tanda yang merayu orang ramai untuk menimbang semula tindakan mereka. Antara papan tanda di sini bertulis ‘Kehidupan Itu Berharga’ dan ‘Fikirkan Yang Tersayang’.

Mengikut statistik, sehingga tahun 1988, 100 kes bunuh diri terjadi di sini setiap tahun. Pada tahun 2004, 108 orang membunuh diri di hutan ini. Dan pada tahun 2010, terdapat 247 cubaan membunuh diri, dan 54 daripadanya ‘berjaya’. Sehingga tahun 2011, cara membunuh diri yang paling banyak di sini ialah melalui gantung dan penggunaan dadah berlebihan.

Mulai tahun 1970, setiap tahun polis, sukarelawan dan wartawan akan menjalankan carian mangsa di hutan ini.

Hitler pernah mendapatkan rawatan di hospital ini. Kami pernah berkongsi kisah tentang tempat ini dahulu, dapatkan cerita penuh di sini.

Dan ini skop penuh tentang 15 tempat paling menakutkan dalam dunia:

Kami ingin tahu pengalaman anda melawat tempat-tempat yang mengerikan. Hubungi kami di Facebook.

LIKE dan FOLLOW Vocket di Facebook serta Instagram


Berderai Air Mata, Loca B Terkilan Anak Masih Belum Dapat Kewarganegaraan Malaysia

2 tahun berusaha keras untuk mendapatkan kerakyatan anaknya, Loca B meluahkan rasa terkilan kerana usaha kerasnya seolah-olah telah menemui jalan buntu. Perkara tersebut dikongsikan oleh Loca B sendiri di Twitter miliknya.

Menerusi perkongsiannya, urusan berkaitan mendapatkan kerakyatan anaknya tertangguh disebabkan PKP. Malah, Loca B turut sudah berkali-kali turun naik mahkamah namun usahanya itu masih gagal.

Dear @IsmailSabri60 , pada 2016 saya melahirkan anak saya di luar negara, (bapa bukan warga negara Malaysia)Saya call Malaysian Embassy do UK untuk bertanya tentang pendaftaran kewarganegaraan. mereka jawab "kami tk dapat tolong, kena ikut kewarganegaraan bapanya"

— LOCA B (@LocaLangsat) September 28, 2021

Tambahnya, sepatutnya anak lelakinya mendapat kerakyatan sebaik sahaja dia dilahirkan namun karena birokrasi menyebabkan Loca berasa seperti didiskriminasi hanya kerana dia bergelar seorang wanita.

Menurutnya, pihak Malaysian Embassy to UK berkata kepadanya bahawa tidak dapat membantu kerana anaknya perlu ikut kewarganegaraan bapanya. Loca B juga meminta pihak atasan supaya memikirkan golongan ibu yang berdepan nasib yang sama seperti dirinya.

Saya dan ibu ibu lain terpaksa berada dalam limbo ni kerana kerajaan memilih untuk intepretasi undang undang melalu mata yang seksi dan diskriminasi terhadap wanita. @IsmailSabri60

Difahamkan, Visa milik Yusuf akan luput berikutan operasi pejabat imigresen yang tidak membenarkan sebarang temujanji kerana pandemik COVID-19 dan juga perlu mendapatkan surat hak penjagaan anaknya itu menerusi prosedur mahkamah.

Akan tetapi, tarikh perbicaraan mengenai kes itu telah dipindahkan dari bulan Jun ke bulan Disember. Untuk pengetahuan anda, Yusuf Alexender yang berusia 5 tahun merupakan anak hasil daripada perkahwinan terdahulu Loca B bersama bekas suaminya yang bukan merupakan warganegara Malaysia.

Sementara itu, kami kongsikan beberapa artikel berkaitan kerakyatan pada pautan di bawah ini.

‘Kami Pun Rakyat Malaysia’ – Penduduk Warga Myanmar Di Bukit Malut Tuntut Layanan Sama Rata

Kejayaan Liridon Peroleh Status Kewarnegaraan Cetus Perdebatan Dalam Kalangan Netizen

Ini Sebabnya Warga Israel Terlalu ‘Ghairah’ Mahu Melawat Malaysia Meskipun Diharamkan


Berdiam Diri Isu OctaFX Dan Sakan Bercuti, Netizen ‘Serang’ Instagram Fizo Omar

Sebelum ini, Bank Negara Malaysia (BNM) telah mengumumkan bahawa broker antarabangsa, OctaFX termasuk dalam Senarai Amaran Pengguna Kewangan (FCA). Umum mengetahui bahawa Fizo Omar dan Wak Doyok merupakan duta OctaFX serta mendapat kecaman hebat netizen apabila sanggup mempromosikan iklan pelaburan tukaran mata wang asing.

Lantaran itu, Fizo Omar dan Wak Doyok bertindak mengunci mulut mereka, bahkan tidak mengeluarkan sebarang kenyataan berhubung isu platform pelaburan itu memasuki senarai amaran Bank Negara Malaysia (BNM).

Baru-baru ini, Fizo Omar telah memuat naik gambar dirinya bersama isteri bercuti dan melakukan sukan air di Instagram miliknya. Menurutnya, dia memenuhi permintaan isterinya ingin menaiki jet ski selepas selesai tempoh berpantang.

Dilihat gembira bercuti, segelintir netizen telah bertindak menyerang di ruangan komen gambar tersebut. Rata-rata netizen mengambil kesempatan untuk bertanyakan mengenai OctaFX.

Bukan itu sahaja, para netizen mahu Fizo Omar memberi kenyataan dan bukannya berdiam diri kerana ramai orang yang ‘terpengaruh’ dengan iklannya serta mendakwa Fizo makan ‘duit haram’.

Untuk rekod, OctaFX adalah broker antarabangsa yang menyediakan perkhidmatan dagangan dalam talian di seluruh dunia sejak 2011. Malah, OctaFX dikawal selia dan memegang lesen di luar negara serta menyediakan sokongan deposit dan pengeluaran ke akaun bank di Malaysia.


‘Berdosa Jika Tayang Gambar Makanan Di Media Sosial Sebelum Berbuka’- Mufti Pulau Pinang

Kita dapat melihat sejumlah gambar sajian makanan yang dimuat naik oleh para pengguna di media sosial lebih-lebih lagi di siang hari di bulan Ramadhan. Walaupun ada yang mengganggap ia sebagai perkongsian sahaja, kita pasti ingin mengetahui hukumnya dari sudut syarak.

Dalam menjawab persoalan ini, Mufti Pulau Pinang, Datuk Seri Wan Halim Wan Mohd Noor telah menasihati umat Islam supaya tidak memuat naik gambar-gambar makanan, minuman atau individu yang sedang menikmati juadah ke dalam media sosial sebelum waktu berbuka puasa.

Menurut beliau, tindakan berkongsi gambar makanan itu sendiri tidak membatalkan puasa namun perbuatan orang yang memuat naik gambar itu mungkin boleh menggalakkan orang lain untuk meninggalkan puasa mereka. Perkara ini sudah pasti bertentangan dengan ajaran Islam.

Oleh yang demikian, orang yang berkongsi gambar makanan dan minuman boleh jatuh hukum berdosa kerana mereka seolah-olah mendorong orang lain untuk meninggalkan puasa. Ibadah ini tidak boleh dipandang ringan memandangkan puasa merupakan salah satu rukun Islam yang wajib ditunaikan.

Justeru itu, beliau menasihati umat Islam untuk berhenti menggalakkan orang lain berbuat dosa dengan berkongsi gambar-gambar makanan ke dalam media sosial sebelum waktu berbuka.

Selain itu, beliau turut menggesa pihak penguatkuasa agama Islam negeri-negeri untuk memantau restoran-restoran dan mengambil tindakan tegas ke atas premis perniagaan yang menyediakan makanan atau minuman kepada orang Islam yang tidak berpuasa.


Berebut Pelanggan Jadi Punca Pergaduhan 2 Pekerja Kedai Telefon Di KB Mall

Tular sebuah video pergaduhan yang dipercayai berlaku di KB Mall, Kelantan melibatkan beberapa orang lelaki.

Dalam video tersebut, difahamkan bahawa kesemua mereka adalah peniaga di salah sebuah kedai di pusat beli belah terbabit.

Menurut ciapan wartawan, Mohd Redzuan Abdul Manap di laman Twitter, pergaduhan tersebut berlaku akibat perselisihan di antara dua pekerja dari kedai menjual telefon.

Menjadi punca pergaduhan sekumpulan lelaki di KB Mall, 9.30 malam tadi yang tular di Media Sosial.

— Mohd Redzuan Abdul Manap (@redzuanNewsMPB) April 23, 2022

“Berpunca dari tidak puas hati dan pertelingkahan 2 pekerja premis perniagaan telefon bimbit yang rebut pelanggan.

Menjadi punca pergaduhan sekumpulan lelaki di KB Mall, 9.30 malam tadi yang tular di Media Sosial,” katanya.

Video itu kini tular di media sosial Instagram, Facebook dan Twitter. Netizen yang menonton video tersebut menyelar tindakan tersebut dan berharap kedua pihak menghormati bulan mulia ramadan.

Melalui ciapan Redzuan juga, difahamkan bahawa Balai Polis Kota Bharu telah bertindak menahan 7 individu yang dipercayai terlibat dengan pergaduhan tersebut untuk membantu siasatan.

Tular bergaduh guna senjata di pusat futsal, Isa Isarb tampil jelaskan perkara sebenar. Rujuk pautan di bawah untuk membaca.

Tular Bergaduh Guna Senjata Di Pusat Futsal, Isa Isarb Tampil Jelaskan Perkara Sebenar

Adik Perempuan Ikut Kumpulan Bermotosikal Jadi Punca Gaduh Di Dataran Merdeka

Drama Jiran Bergaduh Tentang Seluar Dalam Siapa Berakhir Dengan Belanja Makan KFC


Inilah Yang Terjadi Apabila Seorang Lelaki Memberanikan Diri Berenang Dengan Ikan Piranha

Anda mungkin kenal dengan lelaki ini. Beliau adalah Jeremy Wade, seorang pengacara dalam rancangan televisyen berjudul River Monsters, iaitu sebuah rancangan tentang haiwan pembunuh yang tinggal dalam air tawar. Dalam video ini, beliau memberanikan diri untuk berenang bersama-sama dengan ratusan ekor Piranha Merah.

Ok, sekarang mari kita bercakap tentang ikan piranha. Kita dengar dari jauh bahawa ikan ini berbahaya. Malah pada tahun 2010, sebuah rancangan filem bertajuk “Piranha 3D” dicipta untuk menceritakan bahayanya ikan ini. Walaupun bersaiz kecil, ia sangat berbahaya apabila berada di dalam kawanan. Ikan ini tertarik dengan bunyi air yang berkocak pantas dan bau darah. Apabila ia menyerang, ikan-ikan ini akan mengambil giliran mencarik-carik daging mangsa. Disebabkan kelajuan yang tinggi, kawanan ini mampu meracik-racik daging mangsa sehingga ke tulang dalam masa beberapa minit sahaja.

Jeremy Wade cuba untuk melihat piranha melakukan aksi mereka menggunakan satu bangkai itik. Lihatlah hasilnya sendiri.

LIKE dan FOLLOW Vocket di Facebook serta Instagram


Berfikir Gaya Nabi, Kata-Kata Puan Ainon Mohd Buat Saya Tak Boleh Tidur Malam

Saya berkesempatan ke kelas Pn Ainon Mohd. mendalami ilmu cara berfikir secara Design by Thinking. 4 jam bersama Pn Ainon menyebabkan saya tak boleh tidur malam memikirkan ilmu yang saya baru dapat beberapa hari lepas.

Penulisan ini adalah bagi kita sama-sama refleks diri kita, supaya kita dapat memperbaiki dan mencontohi kaedah berfikir cara Rasulullah saw.

Kita adalah pemikir Analytical dan Critical. Malah, di universiti dulu pun saya memang ambil subjek Critical Thinking dalam semester 2.

Dunia persekolahan dan universiti kita hari ini mengajar kita berfikir secara analytical dan critical thinking.

Persepsi kita terhadap masalah itu akan mempengaruhi penyelesaian kerana ia dalam set minda yang sama dengan persepsi yang telah difikirkan sebelum ini Hasilnya kita akan fikir set corrective (idea untuk repair orang), bukan fokus kepada masalah, tapi pada orang Ketahuilah, risiko problem solving cara biasa ini akan mengakibatkan 1. ungkit masa lalu 2. kaitkan nama orang lain 3. tuduh menuduh, salah menyalahkan 4. jadi defensif 5. muncul masalah baru 6. merosakkan hubungan Problem Solving By Design Oleh: Puan Ainon Mohd Tempat: MaGIC Cyberjaya

A photo posted by Diyana AR (@diyanaar) on May 20, 2016 at 7:15pm PDT

Secara mudahnya adalah cara berfikir melalui analisa perkara yang sudah pun berlaku.

Secara mudahnya adalah, ‘i am right, and you are wrong’.

Sekolah antara tempat yang mengasah otak kita berfikir gaya analytical dan critical. Sekolah mengajarkan kita hanya ada satu sahaja jawapan yang betul dan kita diberi pengiktirafan yang baik pada jawapan yang betul itu.

Sebab itu, bila kita besar, kita menjadi golongan pemikir yang sangat rigid kepada sesuatu perkara. Apa yang kita buat semua betul, apa yang orang buat kita nampak semua salah. Kita jadi sukar menerima segala idea baru dan jawapan orang lain yang mungkin betul.

Kita lebih suka mengkritis, berdebat dan berusaha menegakkan pendirian bagi jawapan yang kita rasa kita betul hingga menyalahkan orang lain. Kita merendah-rendahkan jawapan orang lain, kita memperkecil usahanya dengan idea yang diberikan. Kita memburukkan orang lain, membuka aib dirinya dengan menyatakan kitalah yang betul.

Kita menjadi golongan pemikir yang sangat judgemental dan cepat menghukum atas sesuatu perkara.

Sebab itu, segala keburukan lebih mudah ter-viral dan lahir ramai para juri dan hakim yang mengukum dan mengadili bagi setiap perkara yang berlaku.

You cannot dig a hole in a different place by digging the same hole deeper – Edward De Bono

Tak mungkin kita jumpa satu lubang baru dengan menggali lubang yang sedia ada dengan lebih dalam. Kita mula mengorek segala history lama, kononnya mencari root cause dan mahu menyelesaikan segala perkara itu.

Kesan berfikir gaya ini (analytical) adalah:

1. Kita akan banyak mengungkit perkara yang telah terjadi.
2. Kita mula mengaitkan nama orang lain.
3. Kita mudah menyalahkan dan menuduh. judge people.
4. Kita menjadi sangat defensif.
5. Kita sebenarnya mengusutkan lagi masalah tu.
6. Timbul pula masalah baru.
7. Rosakkan hubungan yang harmoni.

Tradisi critical thinking datang dari Socrates, plato, aristotles. mereka mencipta seni berdebat. Kita berbangga pula menayangkan kehebatan siapa lebih jauh lebih hebat berdebat? Hujah siapa paling hebat? Allah.

“Aku menjamin sebuah rumah di Syurga bagi orang yang meninggalkan debat meskipun dia berada dalam pihak yang benar. Dan aku menjamin sebuah rumah di tengah syurga bagi orang yang meninggalkan dusta meskipun dalam keadaan bercanda. Dan aku menjamin sebuah rumah di bahagian teratas Syurga bagi orang yang memperelokkan akhlaknya.”
(HR. Abu Dawud dalam Kitab al-Adab, hadits no 4167. Dihasankan oleh al-Albani dalam as-Shahihah [273] as-Syamilah)

Jadi, adakah kita sebenarnya pemikir generasi Aristotle? Kita bermegah dengan kehebatan siapa hujahnya paling hebat? Sedangkan Rasulullah saw semasa hayatnya tak pernah berdebat. Allah. Hinanya kita ini.

Ideologi pemikir Critical Thinking dari Aristotle ini diterima baik dalam kehidupan kita masa kini. Betul? Antara salah satu yang boleh kita lihat adalah secara mudah adalah Politik.

Mari kita susuri sejarah Nabi Muhammad saw. Hebatnya Rasulullah saw. Baginda tak pernah menyalahkan orang lain, tak pernah menuduh dan menghukum pendosa dan pesalah. Baginda tak pernah berdebat melawan hujah-hujah orang yang melemparkan segala bentuk kritikan buruk dan caci maki. Allah.

Jadi, bagaimana cara Rasulullah saw berfikir dalam menyelesaikan masalah?

Rasulullah saw tak buat post mortem selepas perang Uhud. Baginda tak mencari salah punca kekalahan dalam perang Uhud. Baginda tak menyalahkan sesiapa.

Rasulullah saw tak beri komen dan kritikan pada idea yang ditolak. Baginda tak cakap pun idea tu salah. Atas dasar inilah semua golongan bebas memberi idea dan seronok kerana Rasulullah saw meraikan segala bentuk pendapat dan idea dari semua golongan.

Kalau kita pula, orang baru bagi idea, terus hukum dan hina pula ideanya secara umum. Kita bukan sahaja membuka aibnya, malah kita membunuh psikologi dalamannya kerana menyekat dirinya memberikan buah fikiran bersama.

Baginda tak memilih pun hanya bertanya pendapat pada sahabatnya semata-mata. Baginda mengumpulkan semua jenis golongan meskipun golongan bawahan.

Kita pula kalau meeting, asyik dengan orang yang sama ja. Pilih bulu. Kalau orang tu baru masuk kerja, ditentangnya idea baru malah tak beri peluang mengemukakan idea pula. Orang yang lama pula diagung-agungkan ideanya.

Apabila ada dua orang bergaduh dan mereka datang mengadu, sebut jasa mereka pada pihak berlawanan dan jangan menyakiti antara satu sama lain. Rasulullah saw tidak menyakiti dan menghukum pesalah.

Contoh kita ni, kalau ada konflik adik beradik, mak biasanya akan cakap “Along, kau dah besar, mengalahlah..” Ini adalah contoh ibu yang berfikir secara critical.

Rasulullah handle emosi dengan memuji dan memberikan khabar gembira meskipun siapa pun orang yang memberi masalah tu. Hebatnya Rasulullah saw dalam menyelesaikan masalah dan konflik.

Kita pula mengagung-agungkan cara fikir barat dan bangga pula dengan menjadi pemikir seperti ini. Allah.

Terima kasih Puan Ainon Mohd kerana mengajarkan kami ilmu yang sangat luar biasa. Sepanjang kelas hati bagai dihiris-hiris. Tak cukup dengan itu, memang tak boleh tidur malam memikirkan kata-kata Puan Guru.


Bergaduh Dan Rosakkan Honda Civic, Enam Lelaki Ditahan Polis Miri

Pada lewat hari semalam tular beberapa klip video dua lelaki bertindak merosakkan sebuah Honda Civic di kawasan letak kereta.

Lelaki tidak memakai baju menggunakan alatan dipercayai batang besi untuk memecahkan beberapa bahagian kereta terbabit, terdapat seorang lelaki turut dirakam menendang tingkap penumpang belakang.

Memetik laporan Utusan TV, enam lelaki warga tempatan telah ditahan polis pada hari yang sama selepas dipercayai terlibat dalam pergaduhan di kawasan letak kereta tingkat bawah kompleks beli-belah di Jalan Bintang, Miri.

Ketua Polis Daerah Miri, Asisten Komisioner Alexson Naga Chabu berkata, kesemua suspek yang berusia antara 19 hingga 34 tahun itu ditahan di beberapa lokasi sekitar Bandaraya Miri.

“Enam lelaki tersebut ditahan untuk siasatan lanjut. Tangkapan dilakukan sepasukan anggota daripada Bahagian Siasatan Jenayah Ibu Pejabat Polis Daerah (IPD) Miri susulan satu aduan diterima pada pukul 11 pagi hari yang sama,” katanya.

Kes tersebut disiasat di bawah Seksyen 148 Kanun Keseksaan iaitu merusuh dengan senjata dan Seksyen 427 Kanun Keseksaan kerana melakukan khianat.


Bergaduh Di Tengah-Tengah Jalan, Empat Orang Ditahan Polis

Empat orang telah ditahan polis apabila mereka terlibat dalam satu pergaduhan yang tular melalui satu video berdurasi 2 minit 38 saat menunjukkan beberapa motosikal mengepung sebuah kenderaan pacuan empat roda di jalan berhampiran Bulatan Pahang semalam.

Beberapa motosikal terbabit yang dinaiki sekumpulan lelaki berjaya menahan kenderaan pacuan empat roda berkenaan sebelum cermin kenderaan itu pecah dibaling menggunakan helmet.

Ketua Polis Daerah Dang Wangi Asisten Komisioner Mohamad Zainal Abdullah berkata, pihaknya menahan empat lelaki berusia antara 16 hingga 42 tahun di beberapa lokasi sekitar ibu kota ini bermula 8 malam hingga 12 tengah malam.

“Siasatan awal mendapati kejadian itu dipercayai berpunca akibat perselisihan faham berkaitan halangan sebuah motosikal ke atas kenderaan pacuan empat roda di Lorong Haji Hussin, Chow Kit.

“Semua suspek yang ditahan direman selama tiga hari bermula hari ini hingga 25 Mac nanti untuk siasatan lanjut mengikut Seksyen 148 Kanun Keseksaan,” katanya dalam satu kenyataan hari ini.

Tambah Mohamad Zainal lagi, hasil ujian air kencing dilakukan terhadap semua suspek didapati negatif dadah.

“Kami menasihatkan orang ramai supaya tidak melakukan tindakan sendiri dan mematuhi undang-undang sedia ada.

“Selain itu, kami juga memohon orang ramai supaya tidak menularkan video yang boleh mendatangkan kegusaran awam.

Mohamad Zainal meminta orang ramai yang mempunyai sebarang maklumat berhubung kejadian ini diminta menghubungi Hotline Polis Kuala Lumpur di talian 03-21159999, Ibu Pejabat Polis Daerah (IPD) Dang Wangi di talian 03-26002222 atau mana-mana balai polis berhampiran.

Baca lagi artikel-artikel terbaru yang kami kongsikan melalui pautan di bawah.

Beri Keterangan Palsu Untuk ‘Berbulan Madu’, Pasangan Instafamous Ini Bakal Dikompaun

Struktur Kren Launcher Lebuh Raya SUKE Jatuh Hempap Kereta

Myvi ‘Terbang’ Elak Terjunam Dalam Longkang Besar Raih Perhatian Netizen


Bergambar Dengan Jennie, Peminat Mahu Kolaborasi Yuna x BLACKPINK Jadi Kenyataan

Selebriti dari seluruh dunia kini bertumpu di Paris untuk acara fesyen daripada jenama mewah terkemuka dunia.

Yuna turut berada di kota Paris untuk menyaksikan pertunjukan fesyen oleh jenama terkemuka Chanel. Pertamanya, beliau berkongsikan gambar dengan penyanyi Cardi B ini yang turut dijemput menghadiri pertunjukan fesyen tersebut.

A post shared by  Yuna ユナ (@yuna) on Oct 1, 2019 at 4:23pm PDT

Namun, perkongsian gambar beliau bersama salah seorang penyanyi kumpulan BLACKPINK, Jennie pula yang menjadi tumpuan. Ramai yang memberi komen bahawa mereka sangat teruja jika Yuna dapat berkolaborasi dengan BLACKPINK untuk satu projek di masa akan datang.

— SKZ : Double Knot (@Meanhoes__) October 1, 2019

Mendengarkan lagu-lagu baharu Yuna dalam album Rouge yang sudah menampilkan penyanyi antarabangsa seperti G-Eazy dan Tyler The Creator, tiada masalah jika kedua-dua artis mahu mencuba sesuatu yang baharu. Anda teruja jika kolaborasi ini jadi kenyataan?

Sebelum ini, Yuna menjadi artis tempatan pertama disambar agensi peragaan terkenal dunia, Wilhelmina Models serta rakaman video single ‘Forevermore’ di Perlis ini turut menjadi perhatian dunia.

Yuna Sah Sertai Agensi Peragaan Terkenal Dunia Wilhelmina Models

Tonton Muzik Video ‘Forevermore’ Daripada Yuna


Bergaya Dengan Pakaian Seragam foodpanda, Telatah Comel Budak Ini Curi Perhatian Netizen

Sejak Perintah Kawalan Pergerakan (PKP) berlangsung, dapat dilihat lambakan individu yang mendaftar sebagai rider penghantar makanan dalam usaha untuk mencari rezeki.

Dalam pada itu, tular baru-baru ini di Facebook Group foodpanda Rider Malaysia daripada perkongsian seorang pengguna Facebook yang memperlihatkan seorang budak perempuan yang comel dan berpakaian sebagai rider foodpanda.

Menerusi perkongsian yang dibuat lelaki ini bersama The Vocket, beliau memaklumkan anak buah bernama Raisya Sofea berusia dua tahun dan tiga bulan ini sememangnya suka dan mudah teruja apabila melihat rider foodpanda.

Tambahan pula, bapa kepada budak perempuan ini turut mengusahakan bisnes makanan melibatkan nasi dan burger di mana servis daripada foodpanda sememangnya kerap digunakan oleh pihak mereka.

A post shared by ABAM KACUK (@abam_kacuk)

Keterujaan beliau bersama foodpanda membuatkan ibu kepada Raisya ini mencari baju dan beg foodpanda saiz kanak-kanak untuk digayakan beliau yang ditemui secara kebetulan di Shopee.

Telatah budak ini ‘bertugas’ sebagai rider foodpanda yang berbasikal serta turut memakai helmet berwarna merah jambu berjaya menarik perhatian netizen yang berpendapat ini ‘rider’ ini sangat comel. Tidak kurang juga yang tertarik untuk mendapatkan pakaian dan beg kecil ini.

Buat anda yang berminat untuk mengetahui lebih lanjut mengenai Raisya Sofea, anda boleh ikuti Instagram bapa beliau dengan klik di sini.

Ikuti juga kisah rider OKU yang terpaksa berbasikal sejauh tiga kilometer semata-mata untuk menghantar makanan namun akhirnya sekadar ditipu pemesan.

Sanggup Berbasikal Hampir Tiga Kilometer, Rider OKU Ini Nampaknya Sekadar Menjadi Mangsa ‘Scam’

‘Rider’ Foodpanda Sekali Lagi Muncul Hero, Kali Ini Bantu Polis Tangkap Perompak


10 Fakta Menarik Tentang Finland Oleh Pelajar Malaysia Yang Menetap Di Sana

Nota Editor: Fakta menarik tentang Finland ini telah dikongsikan oleh Azmira Amran, seorang pelajar University of Oulu, Finland dalam jurusan International Master Programme in Education and Globalisation. Ikuti perkongsian menarik beliau di bawah.

1. Cara ejaan yang betul adalah Finland, bukan Findland, Finnland mahupun Fineland. Rakyat Finland dipanggil Finn atau Finnish people. Bahasa rasmi di Finland ialah Finnish dan Swedish.

2. Dalam bahasa Finnish, nama bagi negara ini ialah Suomi. Bahasa Finnish pula dipanggil Suomea. Nama bagi Malaysia pula ialah Malesia dan Bahasa Malaysia ialah Malajia (bunyi: Malayia).

3. Huruf yang digunakan dalam Bahasa Finnish adalah sama seperti huruf Roman. Kecuali ada tambahan huruf ä (bunyi seperti sebut Black), ö (bunyi seperti huruf e dalam Emak). Huruf J berbunyi Y manakala huruf Y berbunyi U muncung (seperti French U atau sebutan New).

4. Bahasa Finnish adalah antara bahasa yang paling susah dalam dunia untuk dipelajari. Ia juga tidak mempunyai susur galur dari bahasa-bahasa lain.

5. Ibu negara Finland ialah Helsinki. Penduduk Finland berpopulasi sebanyak 5juta. Oulu ialah sebuah bandar di bahagian Northern Ostrobothnia, 2 jam dari Kutub Utara.

6. Aurora Borealis adalah pemandangan yang agak common pada hujung tahun, terutamanya pada masa musim sejuk. Siapa yang pernah tgk Frozen, mesti pernah nampak Aurora dalam filem tersebut.

Baca: Lihat Apa Arkitek Ini Hasilkan Setelah Mengembara Solo Selama 5 Bulan

7. Cuaca pada musim sejuk adalah agak ekstrim. Tahun lepas, cuaca paling sejuk direkod di luar tingkap rumah saya ialah -26C. Kening, hidung dan pipi berais adalah pemandangan biasa pada musim sejuk.

Matahari juga tidak kelihatan pada musim sejuk. Hari akan kelihatan seperti waktu malam pada setiap masa. Matahari ‘terbit’ lebih kurang pada pukul 11 pagi dan terbenam pada pukul 2 petang. Pada waktu ini, matahari cuma akan berada di ufuk, maka akan kelihatan seperti pukul 7:30malam di Malaysia.

8. Pendidikan di Finland adalah percuma. Murid sekolah juga diberi makanan bertaraf restoran secara percuma untuk mengelakkan ibu bapa dari pulang ke rumah pada waktu tengah hari untuk memasak. Di bahagian pedalaman, pengangkutan ke sekolah juga adalah percuma.

9. Murid-murid di sini amatlah patuh pada peraturan. Guru-guru cuma perlu beritahu kepada murid jika perlakuan mereka melampaui batas. Murid tersebut akan mendengar teguran guru tersebut.

10. Pakaian di sekolah adalah bebas. Ia juga bukanlah perkara yang asing bagi murid untuk ke sekolah dengan berambut ungu atau hijau. Secara asasnya, orang di sini amat patuh pada peraturan walaupun kelihatan ganas belaka dengan rambut berwarna-warni.

Guru-guru juga bebas berpakaian. Lihat sahaja gambar sekumpulan cikgu di dalam gambar ini. Ada yang berdread lock dan kesemuanya memakai jeans. Pemakaian seorang guru tidak melambangkan tahap professionalisme mereka.

Guru-guru di Finland sekurang-kurangnya harus memiliki Master untuk menjadi guru sekolah. Mereka amat berdedikasi dan dipercayai, maka tiada nazir diperlukan untuk memantau guru.

Baca lagi: 10 Persoalan Asas Yang Perlu Diketahui Sewaktu Anda Merancang Untuk Travel

LIKE dan FOLLOW Vocket di Facebook serta Instagram


15 Tip Cara Berjimat Semasa Travel Di Luar Negara

Nota Editor: 15 tip semasa travel ini telah dikongsikan oleh BucketListAbroad, yang merupakan kumpulan kecil rakyat Malaysia yang menetap di Turki dan Korea. Misi mereka adalah untuk menjelajah kesemua 196 negara di dunia menggunakan bajet seminima mungkin. Mereka boleh dihubungi di  Facebook Bucket List Abroad dan Instagram bucketlistabroad.

1. Beli tiket kapal terbang pergi dan balik (return flight). Beli 3 bulan lebih awal. Kalau boleh, beli tiket kapal terbang yang berlepas pada tengah minggu seperti pada hari selasa dan rabu.

2. Gabung banyak negara di dalam satu trip. Sekali harung je pergi negara yang berada dalam region yang sama tu.

3. Dari negara ke negara lain boleh lah naik bas ekspres (Europe), keretapi (asia tenggara), atau kapal terbang tambang murah.

4. Kelebihan naik bas/keretapi: pilih jadual yang bertolak malam. Tujuannya untuk jimat kos penginapan. Tidur saja dalam bas / keretapi. Kalau keretapi laju tak dapat lah buat macam ni. 2 ke 3 jam dah sampai destinasi.

5. Menginap di hostel / dorm room. Harga katil adalah per kepala. Kalau anda travel berdua sila bandingkan kos 2 katil dan juga kos private room (double/twin). Kalau lebih mahal menginap di dorm, lebih baik pilih untuk menginap di double room. Ya, perkara ini boleh terjadi.

6. Travel dalam kumpulan. Jika anda travel berdua, pastikan anda memaksimumkan penggunaan kenderaan awam.

Jika anda travel berempat, boleh lah naik taxi dan kongsi bayar antara 4 orang. Jika anda putuskan untuk memandu, boleh travel berlima atau lebih bergantung pada kereta / van yang macam mana anda nak sewa. Contohnya ada berapa tempat duduk.

Baca: 9 App Percuma Ini Boleh Bantu Anda Travel Dengan Lebih Mudah

7. Jika anda travel berkumpulan, boleh kongsi makan dan kongsi bayar untuk makanan yang large portion. Jauh lebih jimat dan tak membazir.

8. Tak perlu beli check in luggage. Bawa hand carry sahaja. Kurangkan bawa pakaian. Tak perlu hantar ke dobi. Boleh basuh di tandas atau sinki dan keringkan di bilik anda. Boleh ulang pakai baju yang sama.

9. Beli makanan halal yang sudah sediak dimakan (ready to eat). Biasanya cuma perlu panaskan dalam microwave. Pastikan anda menginap di tempat yang sediakan dapur atau ada microwave. Contoh pek makanan ready to eat yang popular: jenama Brahim’s, Aliff.

10. Kongsi dengan travel buddies anda untuk beli cenderahati. Contohnya untuk tawaran harga beli 3 percuma 1, tanya kawan kawan jika berminat untuk kongsi bayar. Lebih baik lagi jika beli semua barang yang anda nak dalam satu resit sahaja dan cuba tawar menawar untuk dapatkan lebih diskaun.

11. Ambil upah sebagai personal shopper! Kalau ada kawan kawan yang ingin kirim barang dari luar negara, pastikan anda ambil kira kos pengangkutan anda untuk ke tempat beli-belah tadi berserta sedikit upah penat lelah dan juga tambang bagasi (jika ada).

Upah untuk anda masih lagi dikira lebih murah berbanding tiket flight untuk ke sana.

12. Boleh juga pertimbangkan untuk ambil day tour kalau anda kurang mahir untuk siapkan itinerary sendiri atau belum arif lagi untuk kaji dan study destinasi yang anda nak pergi.

Ambil day tour dengan travel agency boleh jimatkan kos (kalau sesat jalan makan kos juga ya), jimat masa kerana perjalanan sudah diatur (tak membazir masa jika sesat) dan sebagainya.

Tetapi kalau anda tak ada kekangan masa untuk ‘sesat’, just enjoy yourself! Pengalaman akan mengajar. Jika travel dalam group 16 orang ke atas, anda mungkin layak untuk dapat diskaun per kepala.

13. Travel pada waktu off season. Peak season secara umumnya adalah pada musim panas. Rate penginapan boleh naik sehingga 3 kali ganda. Contoh off season adalah musim sejuk dan musim luruh. Di sesetengah negara seperti Belanda, musim bunga adalah peak season kerana tarikan pelancong terhadap musim bunga tulip.

14. Sila alas perut dulu di penginapan sebelum memulakan perjalanan. Perut yang lapar boleh menyebabkan kita cenderung berbelanja lebih untuk makanan semasa di luar.

15. Kongsi bayar dengan travel buddies anda jika membeli barang dapur di pasaraya.

Baca juga 10 Persoalan Asas Yang Perlu Diketahui Sewaktu Anda Merancang Untuk Travel

LIKE dan FOLLOW Vocket di Facebook serta Instagram


‘Bergaya’ Sebagai T-Rex Untuk Mengambil Vaksin, Perkongsian Gambar Ini Curi Perhatian Netizen

Program vaksinasi kebangsaan sedang giat dilaksanakan dan boleh dikatakan segelintir penerima vaksin hadir dengan gaya unik seperti memakai pakaian batik, kostum dan sebagainya.

Terbaharu, pusat pemberian vaksin di Borneo Convention Centre Kuching (BCCK) telah berkongsi beberapa keping gambar ‘rare’ di Twitter milik mereka dimana menunjukkan seorang penerima vaksin memakai kostum dinosaur untuk menerima vaksin.

Even T-rex dropped in for a much needed vaccination here! Here's the step by step… pic.twitter.com/f0sJSSkw97

Menerusi ciapan tersebut, BCCK turut berkongsi langkah-langkah proses pengambilan vaksin agar memudahkan proses bagi mereka yang belum lagi menerima vaksin.

Perkongsian tersebut mendapat perhatian netizen dan rata-rata berasa terhibur dengan penerima vaksin itu. Malah, para netizen juga mengatakan dengan melihat gambar tersebut telah menceriakan hari mereka.

i dont know the context, but if that person is doing it just to brighten up the day, may they be blessed. that must have made someones day a little bit more interesting, both for the staff and the public. https://t.co/nIdVtl6NFw

Why is this so darn cute?! Omg thank you for making my day 🦕 https://t.co/SsBJH1qFsf

— Elisha Khalid (@elishakhalid) July 11, 2021

Hahaha. Bringing joy to our dull daily life https://t.co/K5Hfgji5F8

— Syahir Muhaimin (@SyahirMuhaimin) July 12, 2021

Unique way to show people how to take a vaccine https://t.co/Th06TqSmjz

— Azzamuddin Azizuddin (@Azzamuddin94) July 12, 2021

Bukan itu sahaja, rata-rata netizen turut mengatakan ini adalah salah satu cara unik untuk promosikan kepada mereka diluar sana yang masih belum mahu mengambil vaksin.

Untuk makluman, bekas pesakit COVID-19 kini tidak perlu lagi menunggu selama 3 bulan untuk menerima vaksin dan sebanyak 7,649,848 orang sudah menerima dos pertama vaksin.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah ini.

Dengan Kehadiran COVID-19 Varian Delta, Ramalan Bill Gates Pada December 2020 Didakwa Benar

Dalam 6 Bulan Terakhir, 99.5 Peratus Orang Meninggal Dunia Kerana Tidak Divaksin COVID-19


5 Panduan Mudah Untuk Menggayakan Color Block Seperti Hijabista

Color-blocking adalah cara pemakaian yang menggunakan dua, tiga atau empat warna yang sangat berbeza. Tema ini dipopularkan sekitar tahun 1960an hingga 1980. Tetapi sejak 3 4 tahun kebelakangan ini, tema color-blocking mendapat perhatian kembali. Ini mungkin kerana pengaruh yang dibawa oleh artis Korea yang menular dikalangan rakyat Malaysia. Tahukah anda tema ini sebenarnya dipopularkan dahulu oleh pekerja Bangladesh yang berhijrah ke Malaysia.

Teknik ini tidak sesusah mana. Dengan mengikuti 5 teknik mudah ini, anda mampu untuk tampil lebih yakin tentang pilihan warna anda.

1. Pilih Satu Pendekatan
Ada tiga cara asas menggayakan teknik pemakaian ini. Pilih salah satu

Pilihan Pertama : Monochromatic = Satu warna untuk seluruh pakaian dengan tona yang berbeza

Pilihan Kedua : Pakaian berasingan dengan beberapa warna yang kontra

Pilihan Ketiga : Satu Pakaian dengan beberapa warna dan assesori

2. Pilih warna skim
Terdapat empat teknik untuk memilih warna yang harmoni. Teknik-teknik tersebut adalah ‘complementary’, ‘analogous’, ‘split-complementary dan ‘triadic’. Teknik ini digunakan dengan merujuk roda warna.

‘Complementary’ adalah dengan memilih warna yang bertentangan didalam roda warna

‘Analogous’ adalah dengan memilih skim warna bersebelahan didalam roda warna

‘Split-Complementary’ adalah dengan memili variasi warna ‘complementary’ yang bersebelahan

‘Triadic’ adalah dengan memilih warna didalam roda warna yang mempunyai silangan ruang yang sama

Kami sarankan anda untuk memilih warna kegemaran anda sebagai warna pertama dan memadankannya dengan menggunakan carta tersebut

3. Tambah warna ketiga dan keempat
Selalunya color-block digayakan dengan dua gabungan warna sahaja. Tetapi dengan menggabungkan tiga atau empat warna akan membuatkan gabungan tersebut tampak lebih menarik. Salah satu cara untuk melalukannya adalah dengan memilih warna ketiga yang berlainan tona dari warna sedia ada. Sebagai contoh, jika anda memilih warna merah vivid, cuba padankan dengan warna ungu atau merah jambu, jika anda memilih warna biru terang, cuba padankan dengan warna navy blue atau baby blue

4. Pakai pakaian yang mempunyai satu warna
Tema ‘color-blocking’ akan lebih menyerlah jika anda memakai satu pakaian untuk mewakili satu warna. Sebagai contoh warna oren untuk tudung, warna hijau untuk baju dan warna ungu untuk skirt

5. Tentukan kesesuaian
Walaupun color-blocking adalah trend terkini, realitinya ia mungkin tidak sesuai untuk gaya hidup anda. Jika anda bekerja didalam industri kretif atau pejabat yang kasual, tema ini mungkin sesuai untuk anda. Anda juga perlu untuk berekperimentasi untuk mencari padanan yang sesuai

LIKE dan FOLLOW Vocket di Facebook serta Instagram


Bergolak Hati Dengar Mesej Harapan Yang Disuarakan Oleh Kanak-Kanak Syria Ini

Ghina Bou Hamdan, kanak-kanak Palestine-Syria ini mempunyai suara yang lunak ketika menyanyikan salah satu lagu kegemarannya yang bertajuk “Aatoona Toufouli” di ujibakat MBC The Voice Kids. Tapi bukan itu yang mahu diketengahkan.

Ghina telah membuatkan para juri dan penonton berasa sesuatu di hati mereka apabila Ghina membawakan lagu itu dengan penuh perasaan dan harapan.

Salah seorang juri, Nancy Ajram penyanyi terkenal Arab telah memberi sokongan kepada Ghina apabila dia seakan terhenti menyanyi apabila bait lirik yang dituturkannya itu begitu berat kerana ia melibatkan realiti kehidupan Ghina di negara bergolak.

Ghina teruskan menyanyi sambil mengalirkan air mata apabila tiba di lirik ini:

‘Our sky is asking, it’s asking the days’…‘Where is the beautiful sun and the flocks of pigeons?’

Dia meminta kepada warga dunia agar dikembalikan keamanan dan zaman kanak-kanaknya yang terganggu dek peperangan.

Sebenarnya kami turut terasa dengan lagu “Aatoona Toufouli” ini. Mungkin anda begitu juga. Dengarkanlah:

Sebenarnya ini bukan pertama kali kanak-kanak dan remaja negara bergolak mencuri perhatian dunia dengan persembahan rasa hati mereka tentang apa yang sedang mereka alami di negara yang tiada lagi keamanan.


Berhabis RM37,903 Untuk ‘Make Up’ Bezza, Perkongsian Kos Modifikasi Pemuda Ini Cetus Pertikaian Ramai

Sebagai pemilik kenderaan, berapakah jumlah kos aksesori dan modifikasi yang sanggup kita ‘laburkan’ supaya ia nampak cantik di mata kita kita sendiri?

Baru-baru ini seorang pemilik Perodua Bezza mengejutkan ramai apabila dia telah berkongsi jumlah perbelanjaan mencecah sebanyak RM37,903 untuk mengubah suai daripada Perodua Bezza 1.0 AT menjadi sebuah Bezza yang nampak lebih ‘sporty’ dan ‘premium‘.

Okey ini final total semua costing modified and accessories kt bezza facelift aku. #hitampremium #fendymojo

♬ original sound – Fendymojo – Fendymojo

Ternyata perkongsian tersebut telah menyebabkan warganet merasakan jumlah perbelanjaan yang besar itu sebagai sia-sia dan membazir kerana dengan harga modifikasi itu menyamai dengan harga sebuah lagi model Bezza.

Bagaimanapun, ada juga sebahagian netizen yang berpendapat hobi modifikasi ini mempunyai kepuasannya yang tersendiri kerana ia memerlukan kreativiti untuk menggayakan sesebuah kenderaan untuk nampak lebih cantik serta menarik daripada model ‘stock‘.

Tambah mereka juga, dengan adanya perkongsian video seperti ini, ia dapat membantu pemilik kenderaan lain untuk membuat ‘kira-kira’ lebih baik supaya setiap wang yang dikeluarkan adalah berbaloi.

Setakat artikel ini ditulis, warganet masih lagi melontarkan pandangan masing-masing terhadap hobi modifikasi ini yang menelan belanja puluhan ribu ringgit.

Walaupun menerima tentangan ramai, pemilik Perodua Bezza ini tetap cool tidak memberikan sebarang reaksi kepada netizen berkenaan perbezaan pandangan terhadap hobinya itu.

Bagi anda mahu melihat kos modifikasi untuk bahagian exterior kereta ini, anda boleh tonton dua video terdahulu yang kami kongsikan di bawah.

Total aku makeup bezza2020 luaran sahaja RM11,520.00

Total interior yang aku dah makeup dekat bezza ni. #hitampremium #fendymojo

* Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Baca lagi beberapa kisah modifikasi kenderaan yang pernah berlaku di negara ini sehingga menarik perhatian ramai.

Bermodalkan RM2,000 Dan Tutorial YouTube, Bapa Pemuda Ini ‘Custom’ Proton Iswara Jadi Trak Pikap

Netizen Sedih Lihat Keadaan Perodua Axia Diubah Suai Hingga Hilang Seni ‘Stance’

Kancil ‘Cabriolet’ Di Klang Ini Sedia Dijual Dengan Harga Serendah RM2,000


6 Teknik Untuk Ibubapa Berhadapan Dengan Anak Pemarah

Berhadapan dengan anak yang pemarah atau mudah marah bukanlah mudah jika ibubapa tidak mempunyai ilmu.

Enam perkara ini dapat membantu ibubapa menjadi ibubapa yang bijak apabila berhadapan dengan anak yang pemarah biar berapa pun usianya.

Seawal usia anak dua ke tiga tahun kita akan dapat mengesan anak yang mudah naik marah ini berbanding anak yang sebelumnya (jika kita ada) dan sesuatu perlu dilakukan dengan segera sebelum anak ini meningkat dewasa.

Namun biar berapa pun usia anak kita, kita masih belum terlambat.

10 Teknik ini dapat membantu kita mengatasi masalah anak yang pemarah.

Tak kenal maka tak cinta kan. Eh macam tak kena je. Maksud saya, kita perlu mengenali apakah tanda-tanda marah?

Perasaan marah wujud apabila kita kehilangan sesuatu milik kita.

Ia boleh jadi anak kecil ini kehilangan sesuatu yang dirasakan miliknya seperti perhatian ibu bapa.

Anak kecil yang menunjukkan sikap marah akan kerap membentak apabila barangnya diambil atau apa yang dimahukannya tidak diberikan oleh penjaga.

Manakala anak yang lebih besar akan lebih lantang menyuarakan perasaannya seperti, “Saya tidak mahu dengar apa Mama cakap,” ataupun mendengus dan berpaling.

Ianya petanda bahawa sesuatu perlu dilakukan!

Apabila situasi kemarahan berlaku, kedua-dua pihak selalunya memfokuskan kepada penyelesaian sementara. Iaitu “Apa masalahnya sebenarnya ni?”.

Jika kemarahan (atau tangisan) anak itu kerana dia mahukan tabletnya, maka penyelesaiannya boleh jadi:

1. Memberikannya tablet itu atau
2. Tetap konsisten tidak mahu memberikannya.

Keseluruhan konteks kita di bawa ke dalam topik tablet sahaja.

Itu bukan masalah sebenar. Masalah sebenar ialah anak menjadi marah apabila ibu atau bapanya mengawal penggunaan tabletnya.

Jadi penyelesaiannya yang perlu difokuskan ialah bagaimana anak ini mahu mengawal perasaannya apabila sesuatu berlaku.

Apakah ‘kehilangan’ sebenar anak ini. Kasih sayangkah? Perhatian? Atau rasa keyakinan?

Isu kedua barulah isu mengawal penggunaan tablet untuk anak.

Anak kita menuruti model mereka sejak mereka lahir lagi iaitu diri kita sebagai ibu bapa. Buat semakan bagaimana kita mengendalikan emosi apabila sesuatu berlaku.

Adakah kita menjadikan ‘marah’ itu sebagai senjata yang melukakan atau ubat yang merawat?

Sikap kita hari ini adalah penghasilan psikologi yang berlaku sejak kita kecil. Mahukah kita mewarisi kemarahan dan kekecewaan kepada generasi seterusnya biar apapun alasan kita terhadap kemarahan?

Perkara yang perlu diubah boleh jadi adalah sikap kita.

Setiap kali kita mahu marah atau melihat anak mula membentak, mulakan dengan nada suara berbual seperti, “Mama lihat adik mula mahu marah. Tarik nafas dan bertenang. Ambil masa duduk disini dan fikirkan perkara yang baik.”

Beritahunya yang mama sentiasa ada di sini bersedia mendengar apabila dia bersedia untuk memberitahu punca kemarahannya.

Sepertimana apa yang kita akan lakukan kepada kawan-kawan kita yang sedang ada masalah.

Usah membebel dan jauhi perbuatan menjerit.

Bukan kerana dia anak kita, maka kita ada hak memarahinya semula. Tapi kerana dia adalah anak kita maka kita perlu membesarkan individu yang berkeyakinan untuk meneruskan kebaikan.

Manusia sukar untuk mendengar apabila dia rasa dia tak didengari.

Selalunya kita mahukan anak kita mempunyai sikap-sikap mulia jadi perkataan ibubapa dimulai dengan, “Tak baik buat begitu. Jangan gaduh dengan kawan.”

Beritahunya, “Mama faham, adik sedih,” Atau, “Mama tahu abang tengah marah. Mama pun akan rasa yang sama juga jika mama ialah abang.”

Katakan, dia menjatuhkan barang kerana marah. Biasanya kita mulakan, “Kenapa jatuhkan barang? Elokkah perangai begitu?”

Manusia yang sedang marah tidak dapat menerima penolakan mahupun kritikan.

Pandangnya dan tanya, “Abang ok? Abang ada marahkan sesiapa atau apa-apa? Mahu kongsi dengan mama?”

Jika anak masih kecil dan belum memahami, peluknya dah usap belakang badannya.

Beritahunya, “Jika abang bercerita dengan menangis, mama tak dapat dengar dengan baik. Bertenang, tarik nafas dan mulakan semula.”

Beri perhatian sepenuhnya ketika dia bercerita.

Bila dia memberitahu sesuatu, pujinya, “Mama suka abang berterus terang. Ianya sikap yang bagus.”

Puji anak yang mula merendahkan suaranya selepas marah, ”Bagus nada suara ni. Adik teruskan bercakap begini walaupun waktu marah ya.”

Bagi anak yang lebih kecil, “Anak mama suka berusaha dan sayangkan kawan-kawannya. Sama macam sikap Rasulullah dan sahabatnya.”

Atau bagi yang belum memahami, berikan tepukan dan raikan selepas anak berhenti menangis dan mula bertenang.

Teknik mendidik perlu dilakukan sebagai sahabat dan pendorong. Bukannya sebagai ibubapa yang lebih berkuasa.


Berharga RM6 Sehelai, Lelaki Ini Buat Rawatan Tanam 4,083 Helai Rambut

Nama Riz Amin tidak lagi perlu diperkenalkan, beliau yang merupakan seorang pelakon telah menjalani rawatan menanam semula rambut baru-baru ini. Beliau telah memendam hasrat menjalani rawatan tersebut sejak Januari yang lalu.

Difahamkan, beliau melakukan rawatan tersebut bertujuan untuk merawat masalah keguguran rambut terutama di bahagian hadapan kepala. Sebelum ini, usahanya untuk mendapatkan rawatan terhalang kerana kekangan masa dan terpaksa menjalani beberapa penggambaran serta kena patuh dengan pelaksanaan Perintah Kawalan Pergerakan.

Menurutnya, beliau menjalani rawatan tersebut di salah sebuah klinik popular di ibu kota. Tambahnya, sebanyak 4,083 helai rambut diambil dari bahagian belakang kepalanya ditanam semula di bahagian hadapan dan mengambil masa lebih kurang 6 hingga 7 bulan untuk tumbuh semula rambut baru.

Untuk pengetahuan anda, setiap helai berharga RM6 dan baginya ia satu pelaburan yang berbaloi untuk kepuasan dirinya dan mendapatkan semula keyakinan untuk berlakon.

Sementara itu, anda boleh baca artikel berkaitan dengan artis Malaysia pada pautan di bawah ini.

Chef Wan ‘Pegang Janji’ Jaga Bekas Isteri Selama 33 Tahun Berpisah

Zul Yahya Gesa Kru Penggambaran Tinggalkan Industri Hiburan, Cari Pekerjaan Lebih Diberkati

Kedutaan Arab Saudi Hadiahkan Naskah Al-Quran Buat Wany Hasrita Dan Ibu


Berhenti Belajar Demi Jaga Ibu Yang Sakit, Akhirnya Ini Yang Saya Perolehi

Kisah ini ku jadikan tatapan buat semua yang bergelar anak. Aku masih ingat saat abah berdiri mencengkak pinggangnya, abah pernah memarahi aku yang ketika itu sedang leka bermain Friendster.

“Hang dok main apa ni?! Kalau abah takda, hang jaga mak hang!”

Pelik kan ayat tu sebabnya apa kaitan main Friendster dengan abah takda? Aku masih belasan tahun, masih lagi budak hingusan.

Masa itu, badan abah sangat kurus kering kerana penyakit kanser yang dihidapinya. Aku terpana dan merajuk. Yalah, anak bongsu ni kan pantang dimarah, bila ada saja yang tak kena, pasti merajuk.

Peristiwa itu berlaku pada hujung tahun 2007. Abah bertarung melawan penyakitnya habis-habisan. Bermacam-macam ikhtiar yang kami buat untuknya, daripada rawatan moden hinggalah ke rawatan alternatif.

Sehinggalah sampai, saat keramat, ALLAH menjemput abah kembali ke pangkuanNya pada tanggal 23 Februari 2008.

Tarikh itu sehari sebelum hari lahir emak.

Setelah abah menghembuskan nafasnya yang terakhir, emak yang selama ini jarang menangis, tersedu bercakap pada tok (nenek) saya,

“Mak, Usop dah takda, saya nak dok dengan sapa lepas ni.”

Atok sangat terkilan dengan pemergian abah dan sememangnya sangat menyayangi abah sebagai menantunya kerana allahyarham abah sangat baik dan pandai mengambil hati semua orang.

Tidak lama kemudian, setelah allahyarham abah disemadikan di tanah perkuburan, atok pula diserang strok dan demam panas lalu rebah. Tok pula dijemput ALLAH 3 hari selepas abah pergi.

Pada tanggal September tahun yang sama, kakak ipar sulungku pula pergi menyahut seruan Illahi akibat kanser mulut dan meninggalkan seorang anak, Puteri Sofia yang ketika itu baru berumur 3 tahun.

Keluarga kami dirundung ujian bertali arus pada tahun itu dan kami menggelar tahun 2008 sebagai tahun sedih untuk kami sekeluarga..

Namun emakku tetap redha dengan ketentuan ALLAH ini. Hidup kami diteruskan seperti biasa.

Aku memasuki tahun pertama di Universiti Islam Antarabangsa Malaysia (UIAM) pada tahun 2009 dengan perasaan terkilan yang amat sangat apabila melihat kelibat ayah orang lain yang melambai-lambai pada anak-anak mereka.

“Alangkah bahagianya aku kalau abah masih ada, boleh lah abah drive kereta bawa kami semua naik kereta dan hantar aku di Kuantan ni. Dia mesti dok menyanyi-nyanyi dan buat lawak dalam kereta hilangkan penat.”

Apakan daya, ALLAH lebih sayang pada abah. Aku redha ya ALLAH.

Kemudian, aku bergraduasi setelah 4 tahun menimba ilmu dan memegang ijazah sains bioperubatan. Sekali lagi, tatkala konvokesyen, aku menitikkan air mata kerana aku rindu pada abah sebab tak dapat lihat abah duduk bersama mak di kerusi penonton dalam dewan konvo ketika itu.

Tahun 2014 pula membuka tirai ujiannya yang tersendiri.

Pada tanggal Februari 2014, aku mengambil langkah panjang sekali lagi untuk mendaki alam pendidikan yang lebih tinggi, aku mengambil keputusan untuk menyambung ijazah sarjana (master) di bawah kelolaan Supervisor (SV) untuk FYP (Final Year Project) semasa ijazah dahulu, Dr Radiah.

Tidak lama kemudian, pada awal Jun aku dikejutkan dengan panggilan daripada abangku,

“Mak masuk hospital, la ni dia dok KMC (Kedah Medical Centre), dia tak bagi habaq kat hang sebab hang dok jauh. Depa kata mak macam ada kanser”.

Pandangan aku kelam. Tangan aku terkulai layu. Aku meminta izin dari SV dan dia membenarkan aku pulang.

Pada malam itu juga, aku bergegas membeli tiket 8 pagi dan pulang menaiki bas. Aku sampai pada lewat petang keesokan harinya.

Emak yang sedang risau dengan diagnosis dirinya duduk terbaring susah hati. Aku menyelak langsir ‘compartmentnya’ dan terus menerpa memeluk kaki emak. Emak terus terpaku melihat aku terpacak depan matanya.

“La! Bila hang balik? Sapa habaq kat hang?”

“Luqman habaq kat Syah,mak. Awat mak tak habaq?”

Mata aku panas dengan air mata. Mak aku tersenyum kelat.

“Esok doktor baru habaq result biopsy. Tak tentu lagi ada apa, mujoq Kak Dah ada kat rumah. Dia yang tolong check. Tu yang mak pi KMC ni. Takda apa-apa aih, takyah risau”.

Pada keesokan harinya, luka yang paling aku trauma selama ini bernanah semula, Emak didiagnos menghidap kanser payudara. Aku terduduk dan jadi ‘blur’ dan cuba menidakkan kenyataan.

Malam itu kami semua jadi tak keruan. Emak perlu menerima rawatan kimoterapi dan pemeriksaan susulan segera dan ketika itu, aku nekad, aku nak berhenti master dan jaga emak sebaik mungkin. Keputusan aku ditolak oleh mak dan dia mahukan aku sambung.

Namun, aku sudah tidak boleh memikirkan perkara lain dan kata-kata allahyarham abah untuk jaga mak mendorong aku senekad ini.

Maka, aku pun berhenti master dan aku redha dengan keputusan yang dibuat kerana aku yakin rezeki ALLAH ada di mana-mana.

Pada minggu seterusnya kami tidak berlengah dan terus merujuk pada Institut Kanser Negara, Putrajaya. Hasil nasihat dan bantuan kakak iparku yang merupakan doktor pakar, rawatan kimoterapi emak terus dijadualkan pada hujung bulan Julai.

Alhamdulillah, setelah bertungkus-lumus emak melawan penyakitnya, setelah 9 kali kitaran kimoterapi yang gila menyakitkan dan 25 kali kitaran radioterapi yang membakar kulit, berkat doa orang-orang alim, hasil intensif meminum jus daun belalai gajah dan durian belanda, serta sokongan anak-anak dan keluarga, emak disahkan bebas dari sel kanser namun masih perlu meneruskan ubatan anti-estrogen, tamoxifen setiap hari.

Well, yakinlah. Kuasa ALLAH yang menyembuhkan segala penyakit, jangan berputus asa. Doa dan tawakal perlu seiring.

Kini, cerita aneh aku pula bermula. Setelah emak kembali sihat, aku secara rasminya menjadi penganggur berjaya. Aku pernah menjalani kegagalan 2 temuduga kerja. Kabel tak kuat le tu. Jangan bergantung pada kabel manusia yang fana ni ye.

Baca: Demi Hadiri Di Hari Graduasi Saya Di England, Ibu Sanggup Meminjam Dengan Ceti

Aku juga berpengalaman sebagai penjual durian, cempedak dan dokong hasil kebun abah di pasar tani selama hampir sebulan. Syoknya berniaga sebenarnya. Aku mula berangan nak jadi tauke durian yang berjaya (berangan je ni).

Setelah melihat anaknya yang mula tak keruan menganggur, emak menyuruh aku mengambil semula master dan mengisi cita-cita yang pernah tertangguh dahulu.

Aku beristikharah dan memohon petunjuk dariNya dan aku diterima melanjutkan pelajaran dalam jurusan Toksikologi Kesihatan di Universiti Sains Malaysia (USM) kampus Bertam pada tanggal September 2015.

Jeng, jeng, jeng. Aku mula menerima peristiwa pelik bin ajaib kerana aku ditakdirkan meneruskan pengajian mod-campuran seorang diri.

Kelas tadika pun ada kawan beramai-ramai macam upin upin tu. Pada awalnya, ada seorang classmate tapi dia terpaksa pindah ke kampus Kubang Kerian atas sebab yang tak dapat dielakkan.

Cuba kalian bayangkan, selama setahun pengajian itu, hanya aku seorang sahaja pelajar dan diajar oleh puluhan pensyarah.

Ramai pensyarah yang pelik kerana pengalaman mereka mengajar seorang sahaja pelajar dalam kelas. Kiranya, aku seperti menerima ‘personal tuition’.

“Kamu ni kes unik. Dekan boleh luluskan kelas untuk kamu sahaja. Special case ni”.

Pada awal semester pertama, aku seperti kerang busuk tersengih-sengih bila mereka bercakap seperti itu. Segan yang amat. Tapi, aku tetap kebalkan jiwa, tebalkan muka, dan mantapkan ilmu, aku harungi juga hari-hari ‘forever alone’ di kelas sehinggalah aku menerima keputusan peperiksaan semester pertama yang tak diduga.

Aku seakan tak percaya kerana setahu aku, aku adalah golongan pelajar yang lemah ketika ijazah. Dapat grad pun sipi-sipi 3 pointer. Kalau tak study tu, pandai-pandai tembaklah jawabnya.

C tu macam dah jadi penghias transkrip ijazah dulu.

Aku ternganga dan tepuk dahi, “Aik, silap tengok kot ni. 3.67? Rasanya aku study last minute, dalam dewan exam pun aku terketaq-ketaq tak boleh jawab”.

Alhamdulillah, keputusan itu aku kongsi dengan emak. Satu ayat keluar daripada mulut mak,

“Syah berkorban untuk mak, ALLAH ganti yang lebih baik untuk Syah.”

Aku juga ditawarkan biasiswa MyMaster (Mybrain15) dalam kalangan ribuan pelajar yang memohon. Kuasa ALLAH dan berkat doa emak.

Semester kedua pula bermula, dengan kesuntukan masa mengejar kerja makmal yang dirundung banyak dugaan, masa pula berbaki tak sampai seminggu untuk peperiksaan semester kedua, aku masih juga tak dapat mengulangkaji pelajaran sebaiknya.

Azam awal semester dulu study awal, tapi masih lagi last minute study. Mampuihlah aku kali ni (ceq oghang Kedah no).

Mesti result teruk punya. Jawab hantam keromo orang kata. Peperiksaan akhir pun ditempuh dan peperiksaan lisan untuk disertasi juga berjaya diharungi.

Alhamdulillah, sekali lagi aku menerima berita ajaib dari langit, ALLAH mengurniakan aku dengan keputusan yang sangat tidak disangka, aku mendapat CGPA 3.72.

Aku terkedu dan terus termenung lewat malam itu (Ogos 2016)

ALLAH Maha Berkuasa. ALLAH Maha Berkuasa
Maka, nikmat Tuhan kamu yang manakah yang kamu dustakan? (Surah Ar-Rahman ; ayat 13)
Aku mula percaya pada kuasa berbakti pada ibu bapa.
ALLAH bayaq cash wahai cik adik dan cik abang uit.
Buruk kita buat, buruklah balasannya.
Baik kita buat, maka baiklah jua balasannya.

Aku tidak mengharap kredit semua orang setelah membaca nukilan ini tetapi apa yang aku harapkan adalah kalian hargailah ibu bapa kalian yang masih bernyawa di atas muka bumi ALLAH ini.

Percayalah, kuasa di sebalik doa dan redha seorang ibu serta kasih dan cinta seorang bapa, sangatlah AJAIB dan MENAKJUBKAN.

Kalau boleh, pergilah sujud di kaki mereka pohon keberkatan hidup kita kerana mereka adalah keramat hidup buat kita. Jalan menuju redha ALLAH adalah melalui redha orang tua kita.

Yang telah berkahwin dan mempunyai anak, ajarlah anak kalian berbakti pada orang yang lebih tua kerana contoh dan tauladan semuanya cerminan kita.

Yang tak berkahwin lagi, pungutlah saham akhirat anda berbakti pada orang tua kita selagi jantung mereka masih berdegup. Ciumlah pipi tua itu dengan pohonan maaf atas kederhakaan yang mungkin kita terlepas pandang.

Jika ada di kalangan mereka yang telah pergi menghadap Illahi, jangan sombong dan jangan lupa diri tanpa mendoakan kesejahteraan mereka di alam sana. Al-Fatihah.

Baca lagi: Akhirnya Saya Berjaya Sambung Belajar Selepas 43 Kali Gagal Mohon Biasiswa PhD


Apa Akan Terjadi Sekiranya Anda Berhenti Bersenam?

Disebabkan itu anda digalakkan untuk bersenam 3 kali seminggu. Sekiranya anda tinggalkan langsung senaman, peratusan untuk anda menghidapi penyakit seperti darah tinggi, obesiti dan depresi juga akan meningkat. Apa tunggu lagi? Jom fit!


Berhenti Di Lorong Kecemasan, Polis Akan Rekod Keterangan Ahli Kelab Kereta

Polis akan memanggil sekumpulan individu dipercayai ahli sebuah kelab kereta untuk memberi keterangan dalam masa terdekat selepas gambar mereka berkumpul di lorong kecemasan di Lebuhraya Temiang-Pantai dekat sini tular menerusi media sosial, semalam.

Ketua Polis Daerah Nilai Supt Mohd Fazley Ab Rahman berkata tindakan itu dibuat selepas pihaknya mengesan hantaran menerusi Facebook yang memaparkan sekumpulan individu daripada kelab kereta ‘FCCM-FC Club Malaysia’ memberhentikan kereta untuk bergambar di lebuh raya berkenaan kira-kira 6.30 petang, Sabtu lepas.

“Untuk permulaan kita akan panggil ketua kelab itu dahulu, kita dah kenal pasti kira-kira 48 kereta setakat ini. Berhenti dan meletakkan kenderaan di lorong kecemasan tanpa sebab yang munasabah seperti yang tular itu merupakan satu kesalahan kerana boleh mendatangkan bahaya kepada pengguna jalan raya lain.

Buat ‘Gathering’ Di Jalan Pintas Temiang, Netizen Tegur Geng Konvoi Honda Civic https://t.co/SHSCkwxNTo

“Tindakan undang-undang boleh diambil ke atas individu mengikut Kaedah 53(1) Peraturan-Peraturan Lalu Lintas Jalan 1959 iaitu tiada kenderaan daripada apa-apa kelas diletak atau ditinggalkan tanpa jagaan di mana-mana lorong kecemasan kecuali dalam kes kecemasan,” katanya dalam kenyataan hari ini kepada BERNAMA.

Beliau berkata hukuman denda juga boleh dikenakan ke atas individu yang terlibat di bawah Seksyen 119 Akta Pengangkutan Jalan 1987 serta denda maksimum RM2,000 atau penjara tidak melebihi enam bulan.

Sehubungan itu, Mohd Fazley menasihatkan orang ramai supaya tidak mengambil tindakan yang boleh membahayakan diri sendiri dan orang lain.

Beliau berkata perbincangan dengan Jabatan Kerja Raya dan pihak berkuasa tempatan akan dilakukan bagi menyelaraskan tindakan lanjut selain cadangan bagi menyediakan tempat khusus di kawasan berkenaan untuk orang ramai bergambar serta menjaja.

“Lebuhraya Temiang-Pantai merupakan lokasi yang menarik dan menjadi tumpuan orang ramai berhenti untuk mengambil gambar kerana keindahan pemandangan di lokasi terbabit tetapi tindakan mengambil gambar seperti yang tular itu boleh mengundang bahaya,” katanya.

Semalam, kelab kereta itu menerusi akaun mereka di Facebook memuat naik beberapa keping gambar menunjukkan deretan kenderaan dipercayai milik ahli kelab berhenti di laluan kecemasan kedua-dua arah untuk mengambil gambar yang didakwa merupakan sebahagian daripada aktiviti lepak santai mereka.

Dalam perkembangan lain, syarikat pengiklanan tampil jawab isu papan iklan yang didakwa tidak berlesen oleh PBT. Baca lagi pada uatan dibawah.

Syarikat Pengiklanan Jawab Isu Papan Iklan Tidak Berlesen, Dakwa Sudah Mohon Sejak Tahun Lalu

Ambulans Didakwa Terpaksa Berhenti, Pihak Polis Jelaskan Isu Beri Laluan Pada Konvoi VIP

Tinggalkan ‘Rakan’ Terlibat Kemalangan, Tindakan Geng Honda Civic Ini Buat Netizen Tergamam


Berhenti Guna 10 Produk Kosmetik Ini

Penjualan produk kosmetik buatan tempatan yang tidak mendapat kelulusan nampaknya tidak menunjukkan tanda-tanda pengurangan malah semakin bertambah. Terkini Bahagian Regulatori Farmasi Negara (NPRA) telah mengeluarkan senarai 14 jenis produk kosmetik yang mengandungi racun berjadual.

Menurut Ketua Pengarah Kesihatan Datuk Noor Hisham Abdullah, notifikasi produk yang mengandungi racun berjadual tersebut sudah dibatalkan oleh Pengarah Kanan Perkhidmatan Farmasi. Berikut merupakan senarai produk yang mengandungi racun berjadual:

1. Diamond Gold Skin Care Day Cream
2. Diamond Gold Skin Care Night Cream
3. Diamond Gold Skin Care Treatment Cream
4. Alora Night Glowing Cream
5. Karisma Nightcream Kunyit
6. Karisma Daycream
7. Karisma Treatment Sarang Burung
8. Seputih Melati Night Cream Whitening
9. Seputih Melati Night Cream Glowing
10. Majaja Serum Channtiq
11. SYMA Magical Serum
12. SYMA Facial Cleanser
13. Khumaera Moistskin Cleanser
14. Bao Shu Tang Snow Lotus Cream

Antara racun berjadual yang terdapat dalam produk kosmetik berkenaan adalah seperti hydroquinone, tretinoin dan diphenhydramine. Penggunaan bahan-bahan tersebut sepatutnya perlu didaftarkan dengan Pihak Berkuasa Kawalan Dadah malah penjual yang menjual dan mengedar produk tersebut boleh melanggar Peraturan-Peraturan Kawalan Dadah dan Kosmetik 1984.

Pengguna yang mendapat kesan sampingan kesan penggunaan produk-produk tersebut handaklah mendapatkan rawatan dan nasihat daripada pengamal kesihatan profesional. Pengguna boleh melihat senarai produk yang mengandungi bahan berbahaya di laman web NPRA.


15 Tip Dan Itinerari 5 Hari 4 Malam Ke Pulau Okinawa, Jepun

Ramai antara kita sudah menonton drama tersebut di Astro. Terinspirasi dengan drama tersebut membuat saya teruja untuk ke sana. Okinawa terletak di sebelah selatan Jepun yang mempunyai ratusan gugusan pulau-pulau yang kecil.

Okinawa bukan hanya terkenal dengan pantai yang membiru, malah menurut sejarah sukan karate juga bermula disini. Okinawa juga terkenal dengan Okinawa Diet dan mempunya penduduk yang berjangka hayat yang panjang.

Ini adalah antara tip-tip jika hendak ke Okinawa

Jika hendak ke Okinawa, Naha adalah pintu masuk utama melalui Lapangan Terbang Antarabangsa Naha. Dari Tokyo mengambil masa selama 2 jam 30 minit manakala jika dari Osaka mengambil masa selama 2 jam.Naha juga boleh dihubungi melalui Taipie, Seoul, Hong kong, Shanghai.

Jika dari Jepun , antara syarikat penerbangan yang ke sana adalah Japan Airlines, ANA, Jetstar, Peach Airlines dan lain lain lagi. Tiket penerbangan adalah lebih kurang RM 300-400 jika berjaya mendapat tiket promo

3. Monorail adalah pengakutan yang utama

Untuk bergerak di bandar Naha. Monorail adalah pengangkutan yang utama. Ia nya menghubungkan Lapangan terbang Naha dan ke pusat bandar. Harga tambang bermula 180¥ hingga 300¥

Jika ingin meneroka bandar Naha, eloklah membeli sehari monorail pass yang berharga 600¥. Jika ingin mengunakan monorail dan bas sekitar Naha boleh membeli pass sehari yang berharga 1000 ¥.

Untuk backpacker , boleh lah tinggal di hostel. Semasa kunjungan di sana saya tinggal di Guest House Kainan. Harga semalam adalah RM 50. Kebanyakkan hostel disana dalam julat RM 50-RM 80. Harga nya boleh dikatakan agak murah.

6. Jika pergi secara berkumpulan, bolehlah menempah kereta

Okinawa bukan hanya di Naha. Banyak lagi tempat menarik di sana. Untuk mendapat kepuasan yang maksimum boleh lah menyewa kereta untuk ke tempat- tempat penduduk tempatan.

Kalau ke Okinawa, tidak sah jika tidak berjemur di pulau- pulau. Antara pulau- pulau yang boleh dilawati untuk sehari adalah seperti Pulau Tokashiki, Pulau Zamami dan Pulau Aka.

Semasa kunjungan di sana, saya tidak menjumpai restoren halal.Mungkin ada tetapi tidak jumpa. Jadi boleh bawa banyak stok makanan.

Okinawa terkenal dengan aktiviti pertanian. Jadi disana banyak produk yang berkisarkan buah-buahan. Antara makanan yang patut dicuba adalah
tart keladi.

Di Okinawa, banyak ATM yang tidak menerima kad ATM antarabangsa. Semasa di Okinawa juga, duit Malaysia tidak di terima untuk tukaran. Jadi buatlah pertukaran yang secukupnya.

11. Mesti menginap sekurang -kurangnya semalam di pulau

Amatlah rugi jika tidak menginap di pulau-pulau. Untuk backpacker jangan risau, disana ada banyak backpacker hostel. Jika yang sukakan aktiviti berkhemah jugak boleh dilakukan.

Di Okinawa, cuaca sangat panas. Bawalah alat pelindung yang sesuai untuk mengelakkan dari cahaya matahari yang terik.

Untuk lebih mendalami adat penduduk tempatam boleh lah ke Nakamura. Di sini anda mempunyai peluang untuk beramah mesra dengan penduduk asal Okinawa.

Semasa di pulau, saya tidak mempunyai pengangkutan. Jadi saya berhitchhike. Penduduk disana sangat ramah dan tidak lokek. Saya sangat mencadangkan hitchhike jika kepulau pulau. Lagipun tambang bas di sana agak mahal 400¥.

Antara tempat yang perlu dilawati adalah Shuri Castle, Kokusai-Dori, WW2 peace Memorial, Oceon expo park, Sefa utaki.

Sampai di Okinawa, terus ke hostel yang terletak di sekitar Kokusai Dori . Melawat sekitar Kokusai – Dori, Makashi market dan lain lain

Ke pulau Tokashiki
Bermalam di pulau
Mandi manda di pantai

Bertolak ke Naha
Melawat sekitar Selatan Okinawa( Niraikanai, Himeyuruni no tou,memorial museum, gua Gyokusendo

Melawat utara Okinawa( Manzame cape, expo park, nakijin castle)

Hari 5
Melawat sekitar Naha seperti Shuri castle, outlet
Balik

Baca lagi: 9 Perkara Pelancong Wanita Di Jepun Perlu Tahu


Berhenti Kelahi Seketika, Conor McGregor Ucap Takziah Buat Bapa Khabib

Jika anda merupakan salah seorang peminat pertarungan seni mempertahankan diri atau pun tidak, pasti anda akan mengetahui perseteruan hebat antara Conor McGregor dan Khabib Nurgamedov.

Perseteruan hebat antara kedua petarung ini bukan sahaja berakhir di gelanggang namun sering dibawa keluar sehingga ke media sosial. Malah, mereka sebelum ini juga sering bertukar komen-komen pedas ataupun trash talk antara kedua-duanya.

Namun perseteruan hebat mereka itu seakan terhenti buat seketika selepas bapa kepada Khabib, Abdulmanap Nurmagomedov yang juga merupakan jurulatih kepada atlet dari Rusia itu diumumkan meninggal dunia pada semalam.

Abdulmanap dilaporkan meninggal dunia selepas mengalami beberapa masalah kesihatan yang dikatakan berpunca daripada wabak COVID-19 seperti dilaporkan beberapa media utama.

Walaupun terkenal dengan sikap nakal dan kelantangan beliau sebelum ini, namun Conor beberapa jam lalu dilihat memberi penghormatan terakhir buat bapa Khabib dengan mengucapkan takziah buat keluarga atlet dari Dagestan itu.

“Kehilangan seorang ayah, jurulatih dan peminat sukan ini (MMA) yang berdedikasi.

“Takziah dan bersemadilah dengan aman di sana Abdulmanap Nurmagomedov,” tulis Conor di Twitternya.

The loss of a father, a coach, and a dedicated supporter of the sport. Condolences and rest in peace Abdulmanap Nurmagomedov.

— Conor McGregor (@TheNotoriousMMA) July 3, 2020

Perseteruan antara Conor dan Khabib sebelum ini sering dianggap sebagai salah satu perseteruan terhebat dalam sukan pertarungan mempertahankan diri walaupun perlawanan antara mereka telah lama berakhir pada 2018.

Kedua-duanya sebelum ini pernah bertemu di dalam gelanggang dalam acara UFC 229 pada Oktober 2018 dengan kemenangan berpihak buat Khabib selepas empat pusingan dan tiga minit perlawanan.

Bagaimanapun, perkelahian antara dua penggusti itu tidak berakhir di situ apabila Khabib kemudiannya mencetuskan kekacauan dan menyerang pasukan kejurulatihan Conor di tepi gelanggan dan sehingga hari ini perseteruan antara mereka berdua masih lagi kuat sama seperti sebelum dan semasa pertembungan tersebut.

Bagaimanapun, Connor dilihat mengenepikan permusuhan antara mereka buat seketika dengan mengucapkan takziah buat salah seorang individu terpenting dalam perjalanan karier musuh utamanya itu.

Conor sebelum ini bersetuju untuk mengadakan rematch antara dirinya dengan Khabib namun jika hanya satu syarat ini dipenuhi. Ketahui apakah syarat tersebut di pautan di bawah.

Khabib Setuju ‘Rematch’ Dengan McGregor Jika UFC Sanggup Penuhi Satu Syarat

Mengapa Khabib Menyerang ‘Penonton’ Selepas Membelasah McGregor Di UFC 229

Conor McGregor Ajar Bagaimana Cara Memperoleh RM7.9 Juta Dalam Masa Satu Saat


Berhenti Kerja Dan Fokus YouTube, Netizen Harap’ Sugu Pavithra’ Sudah Ada Perancangan

Selepas beberapa bulan mengecapi populariti dalam kalangan rakyat Malaysia dan beberapa kali namanya disebut perdana menteri sebelum ini, pasangan suami isteri yang mengendalikan channel YouTube Sugu Pavithra akhirnya membuat keputusan untuk memfokuskan sepenuhnya kepada perkara itu.

Dalam satu video yang baru dimuat naik beberapa hari lalu, pasangan suami isteri M. Sugu dan S. Pavithra itu mengumumkan suaminya kini sudah pun berhenti kerja sebagai pekerja ladang di tempat mereka tinggal ketika ini.

“Suami saya sudah berhenti kerja di estet dan kami ada masa satu bulan lagi lah untuk pindah (keluar) dari ladang tempat estet kami.

“Sebab suami berhenti kerja ialah “Ini estet memang kerja tapi kami tak boleh cuti banyak dan absent (tidak hadir),” tambah suaminya kepada kenyataan awal S. Pavithra itu.

Menurut Pavithra, keputusan itu dibuat selepas suaminya sebelum ini perlu meluangkan lebih banyak masa bersamanya di rumah untuk mengadakan temubual di rumah mereka.

Disebabkan itu, suaminya terpaksa mengambil cuti yang banyak ketika bekerja di ladang dan akhirnya mereka membuat keputusan untuk meninggalkan kerja tersebut dan hanya memfokuskan kepada penghasilan video di YouTube.

“Jadi kerja dia terganggu sebab itu dan kami rasa lebih baik suami berhenti kerja dan fokus untuk YouTube sahaja lepas ni,” jelas S. Pavithra.

Keputusan suami isteri tersebut sudah pastinya mengejutkan para penonton dan subscriber channel mereka yang kini mencecah lebih 600,000 orang.

Walaupun ada yang memuji keputusan yang diambil mereka namun ada juga yang berharapkan pasangan tersebut sudah mempunyai perancangan rapi bersama keputusan yang telah diambil mereka itu.

Ini kerana jelas mereka, perancangan yang rapi terutama berkaitan kewangan adalah sesuatu yang penting terutama dengan ketidak stabilan ekonomi susulan penularan wabak COVID-19 di seluruh dunia ketika ini.

Walaupun tidak menghalang keputusan yang diambil pasangan itu, ada juga para netizen yang memuji keberanian yang dimiliki mereka demi mencapai lebih banyak kejayaan di masa hadapan melalui apa yang dilakukan ketika ini.

Tonton pengumuman penuh mengejutkan suami isteri ini di pautan di bawah yang yang baru sahaja dimuatnaik beberapa hari lalu.

Kisah pasangan suami isteri ini mula menarik perhatian netizen seluruh negara sejak pelaksanaan PKP yang lalu sehingga mereka berjaya meraih pendapatan melalui video yang dihasilkan di YouTube. Baca kisah mereka di pautan di bawah.

Hanya Rakam Menggunakan Telefon, ‘Channel’ YouTube Masakan Wanita Ini Kini Dibayar Google

Bukan RM144,000 Tetapi Ini Pendapatan Sebenar Sugu Pavithra Selepas Meletup Di YouTube

Sugu Pavithra Dilaporkan Terima Hadiah Dan Kad Ucapan Daripada Perdana Menteri